Johnny Depp Dipaksa Keluar Daripada Siri Fantastic Beasts

Buat peminat siri Fantastic Beasts, Johnny Depp tidak lagi akan membawa watak ikonik Gellert Grindelwald dan mengesahkan perkara tersebut semalam.

Pengunduran Depp daripada siri spin off Harry Potter itu hadir selepas beliau tewas dalam kes saman fitnah tabloid The Sun mengenai artikel (dikeluarkan pada 2018) yang mendakwa dirinya sebagai ‘kaki pukul’. Depp menjelaskan bahawa dia merancang untuk membuat rayuan terhadap keputusan mahkamah itu.

“Saya ingin memberitahu anda bahawa saya telah diminta oleh Warner Bros. untuk mengundurkan diri daripada peranan saya sebagai Grindelwald dalam Fantastic Beasts dan saya telah menghormati dan menyetujui permintaan itu.”

“Saya akan kekal kuat untuk membuktikan segala pertuduhan terhadap saya adalah salah. Hidup dan karier saya tidak berlandaskan apa yang terjadi ketika ini. Terima kasih kerana membaca,” tulis Depp dalam kenyataan rasmi beliau di Instagram.

A post shared by Johnny Depp (@johnnydepp) on Nov 6, 2020 at 8:15am PST

Warner Bros. mengesahkan perkara tersebut dan pelakon baru akan disaring untuk watak Gellert Grindelwald sebelum ia kembali ditayangkan di pawagam. Sepatutnya filem ini ditayangkan pada November 2021 tetapi telah ditolak ke musim panas 2022.

“Johnny Depp akan meninggalkan Fantastic Beasts. Kami mengucapkan terima kasih kepada Johnny atas sumbangannya dalam filem ini. Kami bakal membuat carian pelakon untuk watak Gellert Grindelwald tidak lama lagi,” kata wakil daripada Warner Bros.

Ini artikel berkaitan kes saman fitnah antara Johnny Depp dan The Sun. Klik pada pautan untuk bacaan lanjut.

Hari Sedih Untuk Johnny Depp, Tewas Kes Fitnah Dan Dituduh ‘Dera Isteri’

Selepas Dibuang Oleh Disney, Peminat Mahu Lihat Johnny Depp Dalam One Piece


Johnny Depp Enggan Berlakon Pirates Of The Caribbean Lagi Walaupun Ditawarkan RM1.2 Bilion

Ketika ini sedang berlangsungnya sesi perbicaraan antara Johnny Depp dan bekas isterinya, Amber Heard. Johnny bertindak untuk menyaman Amber sebanyak USD50 juta (~RM215.42 juta) untuk satu tuduhan fitnah dalam satu temu bual dengan Washington Post pada 2018.

Walaupun Amber tidak menyebut nama Depp, tetapi kisah yang dikongsikan itu telah memberi kesan kepada Johnny. Beliau berkata kenyataan yang dibuat telah memusnahkan karier, kehidupan harian serta reputasinya.

Populariti Johnny Depp memuncak ketika beliau memegang watak Jack Sparrow dalam siri terbitan Disney, Pirates Of The Caribbean (POTC) yang dipegangnya sejak tahun 2003, termasuk filem ke-6 yang masih dalam fasa perbincangan.

Tetapi disebabkan tuduhan terhadap Johnny oleh Amber, Disney dilaporkan membuat keputusan untuk menggugurkan nama Johnny daripada franchise POTC supaya tidak menjejaskan reputasi syarikat tersebut. Depp juga telah digugurkan daripada siri Fantastic Beast dengan alasan yang serupa.

“Tell the world Johnny, tell them Johnny Depp, I Johnny Depp, a man, I'm a victim too of domestic violence, and see how many people believe or side with you”

– Johnny Depp, 2022… pic.twitter.com/Br1QT7SYfR

— Arwen sparrow (@An_elf_pirate) April 19, 2022

Dalam kenyataan pada Rabu di Mahkamah, beliau dikatakan akan menolak sebarang tawaran baharu daripada Disney untuk kembali membintangi Pirates of the Caribbean 6. Kenyataan itu dibuat ketika sesi soal balas dengan peguam Amber, Ben Rottenborn.

“Faktanya di sini adalah Encik Depp, sekiranya Disney kembali dengan tawaran USD300 juta (RM1.2 Bilion) dan sejuta alpaka, tiada satu pun perkara dapat mengubah fikiran anda daripada kembali bekerjasama dengan Disney untuk filem Pirates of the Caribbean. Benar?” tanya Ben Rottenborn.

“Itu adalah benar, Encik Rottenborn,” jawab Johnny ringkas.

Dengan ini, secara rasmi Johnny Depp tidak akan lagi meneruskan watak beliau sebagai Jack Sparrow dalam mana-mana siri POTC; walaupun sebagai cameo. Perbicaraan kes ini masih lagi berlangsung dan banyak lagi perkara bakal didedahkan oleh Johnny; antaranya tentang bagaimana dirinya menjadi mangsa keganasan rumah tangga di tangan Amber Heard.

P/S: Johnny Depp turut mengaku beliau tidak pernah menonton filemnya sendiri tetapi tahu penerimaan orang ramai adalah baik untuk lakonannya. “Saya tidak menontonnya. Tetapi saya percaya filem tersebut mendapat sambutan baik dan mereka (Disney) mahu saya teruskannya; dan saya bersetuju dengan tawaran tersebut,” terangnya.

Selepas tidak lagi diterima di Disney, ada peminat mahu melihat Johnny Depp menyertai franchise siri One Piece pula di Netflix. Baca lagi pada pautan di bawah.

Johnny Depp Dipaksa Keluar Daripada Siri Fantastic Beasts

Johnny Depp Akhirnya Dedah Sisi Sebenar Amber Heard


Johnny Depp Mempunyai Rakaman CCTV Bukti Kekerasan Amber Heard

Isu kekerasan dalam rumah tangga pasangan terkenal Hollywood, Johnny Depp dan Amber Heard kini menjadi semakin hangat. Isu mengenai pasangan ini mula timbul apabila Amber Heard mendakwa dirinya sebagai mangsa keganasan rumah tangga ketika beliau masih bergelar isteri kepada Johnny Depp.

Reputasi beliau tercalar akibat kenyataan tersebut dan memaksa dirinya untuk memfailkan saman bernilai $50 juta (RM204.58 juta) terhadap bekas isterinya itu.

Amber Heard Abused Johnny Depp and When she attacked him, it was with such force it shattered bone of Depp's middle finger, in 3rd pic We see him visiting cancer hospital & kid asks him about it. This is so tragic. Thankfully truth is out and Amber's gonna get what she deserves. pic.twitter.com/c4nk2AihJ3

— Television & Movies (@TvsNmovies) March 12, 2019

Terbaharu, Johnny Depp dikatakan mempunyai 87 rakaman kamera litar tertutup (CCTV) yang boleh dijadikan bahan bukti kekerasan yang dilakukan oleh bekas isterinya. Sebelumnya sudah tular di media sosial gambar yang menunjukkan kecederaan serius yang dialami oleh Johnny Depp.

Fakta kes ini kini boleh didapati secara atas talian dan menurut Johnny Depp setiap kenyataan Amber di dalam fakta kes tersebut penuh dengan tokok tambah dan penipuan. Setakat ini belum ada kenyataan rasmi mengenai tindakan selanjutnya berkenaan dengan rakaman video tersebut.


Johnny Depp Menang Kes Fitnah, Amber Heard Diarah Bayar Ganti Rugi RM65 Juta

Juri memutuskan untuk memihak kepada Johnny Depp dalam tuntutan mahkamah terhadap bekas isteri Amber Heard, di mana peguam Depp membuktikan bahawa Heard melakukan fitnah apabila mendakwa bahawa dia didera sebelum dan semasa perkahwinan mereka, lapor BBC.

Dalam masa yang sama, pihak juri juga memihak kepada Heard, yang mendakwa bahawa dia telah difitnah oleh peguam Depp yang mendakwa dia menipu dalam kes penderaan.

Para juri mendapati Depp harus diberi ganti rugi $15 juta, manakala Heard harus menerima $2 juta.

Keputusan ini bakal memberi kelegaan kepada pihak Depp yang hadir dengan misi untuk memulihkan reputasinya.

Johnny Depp has won his defamation case against ex-wife Amber Heard, who he sued over claims of domestic abusehttps://t.co/CVttyeVT3o

— BBC Breaking News (@BBCBreaking) June 1, 2022

Peminat — kebanyakannya memihak kepada Depp — berbaris semalaman untuk merebut tempat duduk di ruang mahkamah. Penonton yang tidak dapat masuk berbaris di jalan untuk menyokong Depp dan mengejek Heard setiap kali beliau muncul di luar.

Sebelum ini, Depp menyaman Heard atas tuduhan fitnah di Mahkamah Daerah Fairfax berhubung satu laporan yang disiarkan pada Disember 2018 oleh The Washington Post. Tulisan itu menggambarkan diri Heard sebagai “tokoh awam yang mewakili penderaan domestik.” Peguam Depp berkata bahawa anak guamnya telah difitnah dengan laporan itu walaupun tidak disebutkan namanya.

‘Populariti adalah satu ketagihan’ – Komen Elon Musk mengenai kes Johnny Depp dan Amber Heard. Rujuk pautan di bawah untuk membaca.

‘Populariti Adalah Satu Ketagihan’ – Komen Elon Musk Mengenai Kes Johnny Depp Dan Amber Heard

Rakaman Audio Adalah Bukti Johnny Depp Jadi Mangsa Keganasan Amber Heard

Johnny Depp Enggan Berlakon Pirates Of The Caribbean Lagi Walaupun Ditawarkan RM1.2 Bilion


Johnny Depp Mungkin Rampas Kesemua Harta Amber Heard Untuk ‘Settle’ Saman RM65 Juta

Johnny Depp boleh merampas aset Amber Heard jika bekas isterinya gagal untuk membayar ganti rugi seperti yang diarahkan oleh mahkamah.

Ini selepas peguam Heard, Elaine Bredehoft mendedahkan bahawa bintang Aquaman itu tidak mampu untuk membayar Depp $15 juta (RM65 juta) seperti yang diarahkan oleh mahkamah sebagai ganti rugi.

Manakala peguam rayuan Steven Emmert berkata Depp boleh meneroka pilihan lain untuk memperoleh kos ganti rugi terbabit. “Jika dia tidak mempunyai wang, maka jalannya, semasa dia meneruskan rayuan, adalah untuk cuba merampas harta miliknya,” katanya kepada New York Post.

Ini bermakna Depp perlu mengeluarkan satu saman kepada bekas isterinya untuk mendapatkan semua senarai aset miliknya.

“[Di sinilah] anda memanggil penghutang untuk datang ke mahkamah dan peguamnya akan bertanya soalannya dengan mengatakan ‘apa harta yang anda miliki, hartanah apa yang anda miliki, kenderaan apa yang anda miliki, barang kemas apa yang anda miliki. , koleksi seni apa,” kata Emmert.

Heard diperintahkan membayar Depp $10 juta sebagai ganti rugi pampasan dan $5 juta sebagai ganti rugi punitif pada bulan Jun lalu. Depp juga telah diarah membayar Heard $2 juta atas tuntutan balas yang difailkan oleh Heard.

Walau bagaimanapun, bintang Aquaman itu mungkin mencari jalan undang-undang lain untuk mencabar keputusan itu di mahkamah.

Dalam pemfailan 43 muka surat kepada mahkamah Virginia pada hari Jumaat, 1 Julai, peguam Heard meminta supaya keputusan yang dibuat oleh juri dalam kes fitnah yang mendapat perhatian masyarakat dunia itu dibatalkan atau ditolak, atau meminta satu perbicaraan baharu.

Dalam pemfailan baharu Bredehoft berhujah bahawa jumlah yang perlu dibayar oleh Heard adalah ‘berlebihan mengikut undang-undang, kerana tiada bukti untuk menyokong keputusan itu’.

Johnny Depp menang kes fitnah, Amber Heard diarah bayar ganti rugi RM65 juta. Rujuk pautan di bawah untuk membaca.

Johnny Depp Menang Kes Fitnah, Amber Heard Diarah Bayar Ganti Rugi RM65 Juta

Amber Heard Dirakam Membeli-Belah Di Butik Murah Selepas Disaman RM65 Juta


Johnny Depp Tolak Tawaran Disney Bernilai RM93 Juta Untuk Kembali Main Watak Jack Sparrow

Peminat siri filem Pirates of the Caribbean nampaknya terpaksa akur dengan kenyataan bahawa Johnny Depp secara rasminya tidak akan memainkan lagi watak Kapten Jack Sparrow. Sikap Disney yang membuangnya sewaktu dia dituduh mendera isteri telah membuatkan Johnny Depp tekad dengan keputusannya.

Walaupun ada cubaan daripada Disney untuk menawarkan sejumlah wang yang besar selepas Depp menang kes ke atas bekas isterinya Amber Heard di mahkamah beberapa tahun lalu, tetapi hatinya sudah tawar untuk membawa watak tersebut. Semua disebabkan sikap Disney yang menjatuhkan hukum sebelum keputusan mahkamah keluar.

Menurut laporan terbaharu Daily Mail, Depp difahamkan “sama sekali tidak bercadang untuk bekerja dengan Disney lagi”. Keputusan ini diambil untuk membalas dendam terhadap cara Disney melayan Depp semasa kes tuduhan dera itu masih berjalan.

Tambah laporan itu lagi, dia sudah tekad untuk tidak bekerja dengan Disney lagi. Dia juga tekad untuk menolak daripada memainkan watak Jack Sparrow, walaupun Disney menawarkan sejumlah wang bernilai $20 juta untuk filem tersebut.

“Anda perlu bertanya kepada mereka. Saya tidak dapat menjawab soalan itu. Saya benar-benar tidak tahu. Saya suka dia dalam filem itu. Dia seorang kawan, seorang pelakon yang hebat dan malangnya kehidupan peribadi menjalar ke dalam semua yang kami lakukan,” Jerry Bruckheimer memberitahu The Hollywood Reporter pada 2022 apabila bercakap tentang sama ada Disney mahu Depp kembali.

Bruckheimer adalah individu penting yang membawa Depp ke dunia Pirates of the Caribbean. Dia secara terang-terangan menyatakan bahawa mahu membawa Depp pulang bagi memerankan siri filem tersebut. Bagaimanapun, tiada apa yang boleh dilakukannya kerana Depp benar-benar berang dengan apa yang Disney lakukan terhadapnya.

Dengan segala yang dilalui Depp beberapa tahun lalu, orang ramai seharusnya akur dan tidak menyalahkan dia kerana menyimpan dendam. Depp difitnah sebagai pendera, media menggambarkan dia sebagai seorang kaki pukul, manakala orang-orang filem mula memulaunya. Tetapi mujur dia menang kes fitnah tersebut di mahkamah.

Bagi pemerhati, cabaran terbaharu untuk Disney adalah untuk menghidupkan kembali filem Pirates of the Caribbean itu tanpa Depp. Walaupun bagi mereka ia agak sukar kerana Depp adalah watak ikonik yang banyak menjayakan filem tersebut, persoalan yang patut dijawab oleh Disney adalah apakah kesan jika Pirates of the Caribbean ditayangkan tanpa Depp? Adakah ada orang yang mahu menonton?


J&J Kalah Lagi Satu Kes Mahkamah, Talkum Didakwa Sebabkan Kanser Ovari

Johnson & Johnson (J&J) diarahkan oleh juri Amerika Syarikat, Isnin lepas, untuk membayar pampasan sebanyak USD$55 juta (RM215.5 juta) kepada seorang wanita yang mendakwa penggunaan produk talkum untuk kebersihan feminin keluaran syarikat itu menyebabkan beliau menghidap kanser ovari.

Keputusan itu, yang akan dirayu oleh J&J, merupakan kekalahan kedua berturut-turut selepas kes mereka yang pertama sebelum ini. J&J sedang menghadapi 1,200 tindakan saman kerana tidak memberi peringatan secukupnya kepada pengguna mengenai risiko kanser kesan daripada penggunaan produk serbuk berasaskan talkum yang dihasilkannya.

Perbicaraan berlangsung selama tiga minggu di Mahkamah Negeri Missouri. Juri mengambil masa sehari untuk membuat keputusan yang berpihak kepada plaintif, Gloria Ristesund. Gloria dianugerahkan USD$5 juta sebagai gantirugi pampasan dan USD$50 juta sebagai gantirugi punitif.

Jurucakap J&J Carol Goodrich berkata keputusan itu bercanggah dengan kajian selama 30 tahun yang menyokong keselamatan produk talkum kosmetik syarikat itu. Syarikat itu bercadang untuk membuat rayuan dan akan terus mempertahankan keselamatan produk mereka, katanya.

Ristesund berkata beliau menggunakan produk J&J berasaskan serbuk talkum – termasuk Baby Powder yang terkenal dan Shower to Shower Powder – pada kemaluan beliau untuk beberapa dekad.

Menurut peguam beliau, beliau telah disahkan menghidap kanser ovari dan terpaksa menjalani histerektomi dan pembedahan yang berkaitan. Kanser beliau kini sedang pulih buat sementara waktu (remission).

Jere Beasley, firma yang mewakili Ristesund berkata anak guamnya berpuas hati dengan keputusan tersebut. Keputusan juri tersebut sepatutnya ‘menamatkan litigasi’ dan memaksa J&J untuk menyelesaikan kes-kes sebelum ini, katanya.

Keputusan ini dicapai selepas kes sebelum ini, di mana, mahkamah yang sama menganugerahkan pampasan sebanyak US$72 juta kepada keluarga seorang wanita yang meninggal dunia akibat kanser ovari selepas beliau menggunakan bedak talkum untuk kebersihan feminin selama bertahun-tahun lamanya.

Keputusan itu, yang akan dirayu oleh J&J, menarik semula minat peguambela dan pengguna-pengguna yang mengenali produk J&J. Akan tetapi, menurut apa yang diberitahu oleh para saintis kepada Reuters, bukti bahaya sebenar bedak talkum masih belum konklusif.

Plaintif-plaintif dalam kes saman bedak talkum, yang banyak tertumpu di Mahkamah Negeri Missouri dan New Jersey, menuduh J&J gagal memberi amaran tentang kaitan talkum dan peningkatan risiko kanser ovari buat bertahun-tahun lamanya. J&J berkata mereka telah bertindak dengan baik dalam membangunkan dan memasarkan produk-produk mereka.


Johnson & Johnson Diarah Bayar US$72 Juta Selepas Kematian Wanita Akibat Kanser Ovari

Johnson & Johnson (J&J) diarah membayar sebanyak US$72 juta (RM288 juta) kepada keluarga seorang wanita yang mendakwa kematiannya akibat kanser ovari adalah disebabkan oleh bedak talkum syarikat itu.

Para juri di St. Louis bersetuju sebulat suara pada 22 Februari bahawa pihak J&J patut membayar pampasan ganti rugi sebanyak $10 juta dan penalti sebanyak $62 juta kepada keluarga Jackie Fox, yang meninggal dunia akibat kanser ovari selepas menggunakan bedak bayi Johnson dan produk berasaskan talkum selama bertahun-tahun lamanya.

Ini adalah kali pertama juri mengarahkan J&J, pembuat produk-produk penjagaan kesihatan terbesar di dunia, untuk membayar ganti rugi atas dakwaan bahawa syarikat ini tahu sejak sedekad lalu bahawa produk berasaskan talkum yang dihasilkannya boleh menyebabkan kanser, serta gagal memberi amaran kepada pengguna.

J&J menghadapi kira-kira 1,200 saman selepas beberapa kajian telah mengaitkan Bedak Bayi Johnson dan produk mandiannya dengan kanser ovari. Pengguna mendakwa syarikat ini tahu risiko produk yang mereka hasilkan tetapi tidak memberi amaran kepada pelanggan.

Ketua juri, Krista Smith, menyimpulkan bahawa dokumen dalaman syarikat itu dengan jelas membantu para juri mencapai keputusan, selepas perbincangan selama empat jam.

“Ianya amat jelas mereka menyembunyikan sesuatu,” kata Smith. “Apa yang mereka perlu lakukan hanyalah meletakkan label amaran.”

Gerard Noce, peguam J&J enggan memberi sebarang komen terhadap keputusan yang dicapai.

Allen Smith, peguam keluarga itu berkata, “Keputusan ini mendedahkan perilaku buruk syarikat J&J.”

J&J memasarkan talkum jenama Shower to Shower sebagai produk kebersihan wanita. Dalam iklan pada tahun 1988, ia berjanji bahawa ‘hanya satu renjisan diperlukan untuk menyahkan bau hamis’.

Pasaran bedak bayi bernilai sebanyak $18.8 juta di Amerika Syarikat, menurut Statistic Brain Research Group. Kira kira 19 peratus isi rumah Amerika Syarikat menggunakan jenama J&J, mengikut satu kajian lain yang dijalankan oleh kumpulan Statista.

Kanji jagung telah digunakan secara meluas untuk menggantikan talkum sebagai bahan penyerap dalam bedak bayi dan produk kebersihan wanita. Pada tahun 1999, Persatuan Kanser Amerika pernah menasihati wanita yang menggunakan produk berasaskan kanji jagung di kawasan kemaluan.

J&J yang memperkenalkan bedak bayi berasaskan kanji jagung pada tahun 1970-an, terus menawarkan produk-produk talkum berasaskan kanji jagung dan terus mendakwa bahawa bahan itu selamat.

Dalam kes keluarga Fox, peguam mereka telah meminta juri mengambil kira perbuatan J&J yang menyembunyikan risiko kesihatan produk talkum mereka, dan meminta sekurang-kurangnya $22 juta sebagai bayaran pampasan ganti rugi.

BACA: ‘Sila Saman Saya Tuan, Saya Bersalah’. Dan 9 Sebab Lelaki Ini Mahu Di Saman


Johor Bakal Jadi Pengeluar Tenaga Solar Utama Di Asia Tenggara

Johor akan menjadi pengeluar utama tenaga mesra alam di Asia Tenggara dengan pembukaan taman tenaga solar di Pengerang. Taman tersebut yang lebih dikenali sebagai “Taman Solar Sultan Ibrahim”, projek bernilai RM1.4 billion itu akan menjadi yang terbesar di Asia Tenggara dengan berkapasiti 450MW (megawatt).

DYMM Sultan Johor berkenan untuk menyempurnakan majlis pecah tanah Taman Solar Sultan Ibrahim pada 23 Mac ini, di tapak projek di Pengerang. Ia adalah projek pelaburan swasta berskala besar pertama diperolehi oleh Negeri Johor bagi tahun 2021 atas usaha Baginda Tuanku Sultan yang sentiasa mengalakkan pelaburan dan pembangunan ekonomi untuk rakyat dan negeri Johor.

Menjelang tahun 2023, “Taman Solar Sultan Ibrahim” akan memberi impak kepada pembangunan ekonomi Negeri, dengan penawaran kerja kepada pelbagai peringkat, kerana ia juga akan menjadi sistem penyimpanan tenaga solar terbesar di rantau ini.

“Projek ini bukan sahaja berupa meningkatkan pertumbuhan ekonomi, malah berupaya menjadikan Johor antara pengeluar penting tenaga boleh diperbaharui secara mesra alam di peringkat antarabangsa.

“Kita bersyukur kerana Johor antara negeri diberkati dengan waktu pancaran matahari yang tinggi. Sudah sampai masanya, kita meneroka sumber ini untuk meningkatkan kapasiti penjanaan kuasa serta menyumbang kepada penghasilan tenaga boleh diperbaharui,” titah Baginda Tuanku Sultan kepada Royal Press Office (RPO).

Baca lagi artikel-artikel yang menjadi pilihan pembaca The Vocket pada minggu lalu melalui pautan di bawah.

Mahu Seluruh Rakyat Terima Internet Sama Rata, Jokowi Minta Tingkatkan Pembinaan ‘Tol Langit’

Mahu Bantu Orang Ramai Bangunkan Teknologi, Toyota Bina Bandar Pintar Di Gunung Fuji


5 Persiapan Sebelum Travel Solo Ke Laluan Sutera Di China Dan 8 Lokasi Menarik Di Sana

Bila sebut saja China, rata-rata orang kita akan fikir Beijing, Shanghai, atau Guangzhou. Tapi tidak ramai yang tahu tentang Jalan Sutera(Silk Road) di China. Sebenarnya banyak tempat yang sangat awesome di sekitar jalan ni. Tambahan pula tempat ni ramai penduduk muslim. Jadi tiada masalah untuk mencari makanan halal.

Apa yang kita perlu tahu sebelum travel ke China?

Visa China single entry : RM88.30.
Rate currency ¥1 CNY/RMB = RM0.64. (tertakluk mengikut peredaran masa)
Ibu negara : Beijing.
Waktu di China sama seperti Malaysia.
Bahasa utama : Bahasa Mandarin.
Media Sosial seperti Facebook, Instagram, dan Twitter diharamkan di China.

Trip ni dibuat secara solo selama 2 minggu dan itinerari dibuat hasil daripada research sendiri via Google.

Ramai yang bilang bahaya travel seorang diri di China, banyak penipu, susah cari makanan halal dan macam-macam lagi. Tapi sebenarnya okay saja.

Masalah utama bagi saya adalah bahasa walaupun muka ada sikit-sikit macam Cina. Belajar asas bahasa Mandarin tu bolehlah sikit sekadar untuk berkenalan, tanya arah jalan dan beli barang/makanan.

Pengalaman ditipu pun boleh dikata tiada sepanjang trip ni.  Mungkin kerana lokasi yang saya pergi ini kurang pelancong macam di Beijing.

Dan bahagian yang paling digemari, tiada isu berlapar sebab makanan halal senang dicari sepanjang Jalan Sutera ini.

Terdapat lebih 100 juta orang Islam di China terdiri daripada etnik Uighur, Hui, Kazakhstan, Tajikistan, dan Salazu. Kebanyakannya menetap di wilayah Gansu, Xinjiang, dan Yunnan.

Okay, berbalik kepada pengalaman travel. Ini route travel saya :

Chengdu – Lanzhou – Zhangye – Jiayuguan – Dunhuang – Turpan – Urumqi – Xi’an.

Chengdu dan Xi’an tidak termasuk dalam komponen Silk Road. Tapi disebabkan tiket penerbangan yang saya beli bermula dari Chengdu dan berakhir di Xi’an, jadi masukkan lah sekali dalam itinerari.

Sebenarnya ada satu lagi bandar yang sangat awesome di sekitar Silk Road iaitu Kashgar. Tapi saya terpaksa skip disebabkan masa yang terhad.

Jumlah pelaburan untuk trip ni ialah RM3,700 termasuk visa, tiket penerbangan (Airasia X + Southern China Airlines),penginapan (Hostel), pengangkutan awam, yuran masuk ke tempat menarik, makan minum, dan shopping.

Sebenarnya boleh murah lagi kalau beli tiket penerbangan di masa promo, pergi secara berkumpulan dan kurangkan makan. Tapi sebagai seorang traveller sejati, local food is a must.

Rasanya tidak perlulah kan saya kongsikan itinerari. Cukup sekadar senarai tempat menarik sebagai rujukan untuk kamu buat itinerari sendiri.

Berikut lokasi menarik di setiap daerah yang telah saya jejaki:

Info : Chengdu adalah ibu negeri kepada wilayah Sichuan dan sangat terkenal dengan haiwan paling comel di dunia, Panda.

Info : Lanzhou adalah ibu negeri kepada wilayah Gansu dan sangat terkenal dengan Mee tarik(Handmade Pulled noodles).

Info : Zhangye terkenal dengan gunung pelanginya yang sangat unik.

Info : Terkenal dengan lokasi berakhirnya Great wall of China di sebelah barat.

Info : Dunhuang terkenal dengan view padang pasir yang sangat awesome dan tasik buatan yang terletak di tengah padang pasir.

Baca: 10 Tip Penting Backpacking Secara ‘Overland’ Di China

Info : Banyak tempat menarik di area ni tapi sayangnya tiada pengangkutan awam untuk ke sana seperti bandar China yang lain. Jadi teksi adalah pilihan utama. Turpan terkenal dengan flaming mountain di mana mitos sejarahnya mengenai San Wukong (Monkey King) dalam cerita Journey to the West.

Info : Urumqi adalah ibu negeri kepada wilayah Xinjiang.  Populasi penduduk utama di Wilayah Xinjiang termasuk Turpan dan Urumqi adalah orang-orang Islam Uighur.

Suasana di sini rasa macam bukan di China sebab masjid dan restoran halal ada di kiri kanan, ramai wanita bertudung, dan lelaki berkopiah. Walau bagaimanapun, kawalan di sekitar Xinjiang sangat ketat berbanding bandar lain di China.

Info : Xi’an adalah ibu negeri kepada wilayah Shaanxi. Tempat wajib pergi di sini adalah Terracota Warriors yang merupakan keajaiban ke 8 di dunia.  Kisah ni pernah difilemkan dalam filem The Mummy : Tomb of the Dragon Emperor.

Sedikit tips untuk sesiapa yang mahu ke China:

1. Visa
Harga visa untuk single entry ialah RM88.30.
Boleh muat turun borang permohonan visa di https://www.visaforchina.org.

Isi form ini dan sediakan passport sebenar, gambar 2 keping, itinerari ringkas, itinerari penerbangan, dan booking hostel. Hantar ke Embassy of China di bangunan Hampshire, Jalan Ampang. Biasanya visa akan siap selepas 4 hari waktu bekerja.

2. Bahasa Mandarin
Memandangkan bahasa Mandarin merupakan bahasa utama di China, sebaiknya anda tahu sedikit asas bahasa Mandarin seperti nombor dan arah jalan. Ini sekadar tips untuk survive dan elak ditipu. Atau boleh download apps offline language translator.

3. Maps.me
Apps paling membantu untuk para traveller dari tersesat jalan. Boleh install apps sama ada di android atau apple. Download offline maps awal-awal di sini.

4. VPN Express
Disebabkan laman media sosial seperti Twitter, Instagram, dan Facebook diharamkan di China, apps ini wajib untuk dimuat turun sebelum travel ke China. Tapi ada satu media sosial yang digunakan oleh orang China iaitu Wechat. Muat turun VPN Express di sini.

5. Makanan Halal
Sebenarnya senang saja cari makanan halal di China ni lagi-lagi di wilayah Gansu dan Xinjiang. Tips utama cari masjid. Tips kedua tengok pekerja yang pakai kopiah atau lambang masjid, halal, tulisan arab ‘restoran muslim’ di papan tanda restoran.

Baca lagi: 7 Lokasi ‘Superb’ Yang Kami Pergi Semasa Travel Ke Yunnan, China


Johor Catat Jumlah Hartanah Tidak Terjual Tertinggi Di Malaysia Dengan 6,509 Unit

Saban tahun, impian untuk memiliki rumah sendiri terutamanya golongan muda yang bercita-cita untuk memiliki rumah pertama semakin mustahil. Perkara ini disebabkan oleh harga rumah yang semakin meningkat di seluruh Malaysia manakala perancangan untuk menurunkan harga rumah hanya tinggal janji semata-mata.

Oleh itu, banyak perumahan yang sudah dibangunkan namun akhirnya terbiar kosong disebabkan tiada pembeli yang mampu memiliki dengan harga hartanah hari ini.

Menerusi laporan terbaru, Johor muncul sebagai negeri dengan jumlah hartanah tidak terjual tertinggi di Malaysia dengan jumlah sebanyak 6,509 unit bernilai RM4.89 bilion diikuti Pulau Pinang dengan 4,683 unit bernilai kira-kira RM3.66 bilion.

Berdasarkan perkongsian Jawatankuasa Perumahan, Kerajaan Tempatan dan Perancangan Bandar negeri, Jagdeep Singh Deo hanya 347 unit atau 7% rumah mampu milik berharga RM300,000 dan ke bawah gagal dijual manakala bakinya terdiri daripada rumah dengan harga jauh lebih tinggi.

Rumah jenis kondominium atau apartmen antara yang paling banyak gagal dijual di Pulau Pinang iaitu sebanyak 3,872 unit mewakili 83% daripada hartanah tidak terjual di negeri berkenaan.

Oleh yang demikian, kerajaan negeri mengingatkan para pemaju supaya tidak hanya memikirkan keuntungan semata-mata sebaliknya turut memperbanyakkan pembinaan projek perumahan bagi unit di bawah harga RM300,000.

Difahamkan pelbagai insentif seperti pengurangan caj-caj melibatkan pemajuan dan sebagainya dalam menggalakkan pemaju membina rumah mampu milik.

Sebelum ini, terdapat laporan yang memaklumkan Forest City Johor tersenarai sebagai megaprojek paling ‘tidak berguna’ di dunia.

Forest City Johor Tersenarai Sebagai Megaprojek Paling ‘Tidak Berguna’ Di Dunia

Kesal Beli Rumah Tanpa Ilmu, Wanita Ini Terpaksa Bayar Hak Milik Strata Berjumlah RM15,000


Johor Catat Jumlah Hartanah Tidak Terjual Tertinggi Di Malaysia

Oleh itu banyak perumahan yang sudah dibangunkan namun akhirnya terbiar kosong disebabkan tiada pembeli yang mampu memiliki dengan harga hartanah hari ini. Setakat ini, Johor mencatat bilangan rumah siap dibina sepenuhnya iaitu sebanyak 6,066 unit.

Menurut Pengerusi Jawatankuasa Perumahan, Komunikasi dan Multimedia, jumlah unit rumah tidak terjual itu termasuk rumah teres, rumah bertingkat dan rumah berkembar.

Rekod mencatatkan rumah siap dibina bernilai RM500,000 merupakan kategori yang paling banyak tidak terjual. Sebanyak 34.85% rumah teres tidak terjual. Seterusnya apartmen dan kondominium menyumbang 35.25% unit tidak terjual, diikuti dengan rumah bertingkat sebanyak 32.7% dan rumah berkembar sebanyak 10.35%.


Johor Kekal Catat Jumlah Hartanah Tidak Terjual Tertinggi Di Malaysia

Setiap tahun pastinya isu melibatkan hartanah antara yang menjadi buah mulut serta masalah kepada orang ramai. Gagal untuk membeli ekoran harga hartanah terlalu tinggi serta tidak sepadan dengan gaji antara yang menjadi punca.

Dalam pada itu, pihak pemaju pula mempunyai masalah sebaliknya di mana jumlah hartanah tidak terjual dalam negara turut berada di paras yang tinggi. Menurut Bernama pada 14 April lalu, sebanyak 27,746 hartanah bernilai RM18.41 bilion direkodkan gagal mendapat pembeli.

Timbalan Menteri Kewangan Datuk Seri Ahmad Maslan memaklumkan negeri Johor kekal merekodkan jumlah dan nilai kediaman tidak terjual tertinggi iaitu 5,258 unit bernilai RM4.33 bilion diikuti negeri Selangor dengan 3,698 unit bernilai RM2.74 bilion.

Prof Dr Noor Rosly yang juga profesor Program Pengurusan Hartanah dan Lelong, Fakulti Perniagaan, Universiti Malaya-Wales berkata, walaupun wujud permintaan untuk kediaman, harga yang ditawarkan pemaju tidak mampu dipenuhi oleh pembeli berpotensi yang turut sukar mendapat pinjaman bank berikutan kedudukan kewangan tidak menepati syarat.

Berdasarkan Laporan Pasaran Harta 2022, hartanah dalam lingkungan harga RM500,001 hingga RM1 juta adalah paling banyak tidak terjual, mewakili 33.6 peratus atau 9,323 unit, iaitu meningkat berbanding 30.2 peratus pada 2021.

Sementara itu, purata kemampuan rakyat adalah rumah berharga sekitar RM250,000 hingga RM300,000. Tidak mustahil sekiranya rumah mampu milik ditawarkan maka lebih ramai individu berpeluang untuk memiliki kediaman sendiri tanpa terbeban dengan isu kewangan yang serius.


Johor Laksanakan Ujian Rintis Bas Elektrik Buatan Tempatan Dan Antarabangsa Selama Tiga Bulan

Pada akhir bulan Januari lalu, Johor telah menerima gerabak pertama Automated Rapid Transit (ART) untuk membantu meningkatkan kelancaran perkhidmatan pengangkutan awam yang mesra alam di Iskandar Malaysia.

Pada hari Khamis ini, negeri tersebut akan mengadakan ujian rintis Iskandar Malaysia Bas Rapid Transit (IMBRT) selama tiga bulan bermula 8 April hingga 8 Julai. Ujian ini menjadikan Malaysia sebagai negara pertama di Asia Tenggara yang memiliki perkhidmatan bas elektrik sepenuhnya.

In preparation for the upcoming Pilot Testing to take place along Lebuhraya Sultan Iskandar from 11 April to 8 July 2021, there will be lane closure of the fast lane in both directions of Lebuhraya Sultan Iskandar, at KM 4.4 for a stretch of 55mtrs. pic.twitter.com/CI4Acbf8B5

— Iskandar Malaysia BRT (@IMBRTOfficial) March 31, 2021

Menurut Pengarah IMBRT, Rudyanto Azhar, ujian mulai Khamis ini yang akan dilancarkan Menteri Besar, Datuk Hasni Mohammad adalah bagi jarak sejauh empat kilometer dari Anjung, Medini, Lebuhraya Sultan Iskandar sehingga Horizon Hills.

Tambah beliau lagi, ujian rintis itu juga bertujuan menguji laluan sebenar sekali gus dapat menentukan jenis bas yang bersesuaian untuk digunakan di sekitar kawasan Iskandar Malaysia nanti.

“Sembilan buah syarikat pengeluar bas dari dalam dan luar negara yang terlibat dalam ujian rintis ini menggunakan teknologi hijau sepenuhnya, bekalan tenaga elektrik serta reka bentuk bas yang futuristik.

“Operasi IMBRT dijangka bermula dua tahun lagi iaitu pada 2023 sekali gus mengubah landskap pengangkutan Johor dan negara dalam menyediakan kemudahan bas yang sistematik,” katanya.

Antara model Bas Rapid Transit Iskandar Malaysia (IMBRT) yang akan menjalani ujian rintis selama 3 bulan, mulai Khamis ini.

9 syarikat pengeluar bas elektrik tempatan & antarabangsa akan menyertai ujian rintis itu bagi menguji laluan sekali gus menentukan jenis bas bersesuaian. pic.twitter.com/nPcdyBBd9e

— BERNAMA (@bernamadotcom) April 6, 2021

Kos pelaksanaan projek ini bernilai sekitar RM2.56 bilion yang dibiayai menerusi beberapa pihak, RM1 bilion (kerajaan pusat) dan RM1.56 bilion (kerjasama swasta-awam).

IMBRT akan menyediakan 55 perkhidmatan penghantar dan 44 perkhidmatan terus, menjadikan liputan rangkaian keseluruhan seluas 2,043 kilometer atau hampir 90% daripada kawasan berpenduduk di Iskandar Malaysia.

A post shared by VOCKET Car Club (@vocketcarclub)

Projek itu merangkumi 33 stesen, dengan satu hab di Universiti Teknologi Malaysia (UTM) melalui Laluan Skudai. Terdapat tiga laluan utama bagi IMBRT iaitu Skudai, Tebrau dan Iskandar Puteri.

Laluan utama tersebut akan mempunyai dua stesen akhir iaitu di Desa Jaya melalui Laluan Tebrau dan di Anjung menerusi Laluan Iskandar Puteri.

Johor telah menerima bas elektrik yang pertama pada bulan Januari lalu untuk sertai ujian rintis yang akan dibuat selama tiga bulan.

Johor Terima Gerabak Automated Rapid Transit Pertama, Bakal Berikan Manfaat Kepada 3 Juta Penduduk


Johor Sasarkan 70% Transaksi Agensi Kerajaan Secara ‘Cashless’ Menjelang 2025

Pembayaran secara cashless sudah menjadi satu norma biasa yang diamalkan oleh semua orang. Malah, kerajaan sendiri menggalakkan penggunaan cashless dengan menawarkan bantuan secara rebat dan juga mengkhususkan pembayaran secara cashless di beberapa agensi kerajaan terpilih.

Terbaharu, Johor kini dilihat mahu menfokuskan kepada arena cashless menerusi pelaksanaan JohorPay untuk tujuan pembayaran bagi sejumlah perkhidmatan kerajaan negeri tersebut. Difahamkan pembayaran ini sudah diperkenalkan sejak Oktober 2021 lalu dan kini mempunyai lebih 150,000 pengguna.

Malah, JohorPay turut digunakan oleh pihak berkuasa tempatan di negeri tersebut termasuklah pembayaran cukai tanah, cukai harga, pensijilan halal Johor dan beberapa yang lain. Selain itu, JohorPay dijangka akan diperluaskan ke sektor perniagaan, pendidikan dan juga digunakan  pada syarikat swasta.

Setakat ini, JohorPay masih menambah sejumlah ciri-ciri dan sokongan pembayaran tersebut secara berperingkat. Menjelang tahun 2025, kerajaan Johor menyasarkan JohorPay digunakan untuk menerima 70% bayaran melibatkan agensi kerajaan negeri tersebut.


Johor Terima Gerabak Automated Rapid Transit Pertama, Bakal Berikan Manfaat Kepada 3 Juta Penduduk

Pada hari Rabu yang lalu, Mobilus Sdn Bhd telah menyambut ketibaan gerabak Automated Rapid Transit (ART) pertama ke Johor, yang akan menjadi lokasi  untuk program pandu uji Iskandar Malaysia Bus Rapid Transit (IMBRT) di Iskandar Malaysia pada suku tahun pertama 2021.

ART adalah sistem pengangkutan transit berkapasiti sederhana untuk penumpang di kawasan bandar yang menggunakan teknologi canggih dan dengan kos pelaksanaan yang lebih rendah kerana ia beroperasi menggunakan sumber tenaga bersih seperti elektrik atau hidrogen.

Setiap gerabak ART dilengkapi dengan sensor yang boleh membaca trek maya di jalan raya dan bergerak atas laluannya secara automatik. Ia boleh bergerak sehingga 70km/sejam dan membawa lebih dari 300 penumpang dalam tiga buah gerabak. Kapasiti penumpang ART dapat ditingkatkan sehingga kira-kira 500 penumpang dalam lima buah gerabak pada satu-satu masa.

Mobilus adalah syarikat usaha sama yang ditubuhkan antara Ireka Corp Bhd dan CRRC Urban Traffic Co Ltd. Menurut Pengarah Urusan Ireka Group, Datuk Lai Voon Hon, beliau menyatakan kedatangan gerabak ART menjadi titik tolak kepada sistem transit lebih besar dan komprehensif untuk Iskandar Malaysia yang merangkumi rangkaian lebih dari 2,000km pada Fasa 1 ini.

Tambah beliau lagi pelaksanaan projek perintis ART akan menjadi batu loncatan untuk membantu meningkatkan pengangkutan awam di Iskandar Malaysia dan seterusnya mempromosikan pembangunan pesat ekonomi dan masyarakat serantau.

China baru sahaja sebuah prototaip kereta api dengan kelajuan 620km/sejam. Baca lebih lanjut melalui pautan di bawah.

China Berjaya Cipta Prototaip Kereta Api Dengan Kelajuan 620 km/j

Kisah Di Sebalik Video ‘Delivery Day’ Porsche Cayenne Yang Tular Di Media Sosial

Bagaimana Hasil Ciptaan Lelaki Ini Berjaya Selamatkan Jutaan Nyawa Pemandu Hingga Ke Hari Ini


Johor Terima Peruntukan RM150 Juta Untuk Tingkatkan Kualiti Pengangkutan Awam

Johor merupakan salah satu negeri yang sedang giat dalam membangunkan kemudahan pengangkutan awam mesra alam kepada orang ramai.

Terbaharu, kerajaan Persekutuan telah memperuntukkan sebanyak RM150 juta bagi tempoh tiga tahun kepada kerajaan negeri Johor untuk pelaksanaan perkhidmatan myBAS menerusi Program Transformasi Perkhidmatan Bas Berhenti-henti (SBST) dalam usaha meningkatkan kualiti perkhidmatan bas di negeri itu.

Memetik hantaran Facebook Menteri Pengangkutan, Datuk Seri Dr Wee Ka Siong menjangkakan sebanyak 6.4 juta penumpang setahun bakal menerima manfaat daripada penambahbaikkan perkhidmatan bas berhenti-henti di kawasan bandar dan kawasan luar bandar menerusi SBST.

“Untuk program SBST di Johor, laluan sepanjang 1,052 kilometer melibatkan 19 laluan di lima koridor iaitu Koridor Kota Tinggi, Koridor Masai, Koridor Kulai, Koridor Gelang Patah dan Koridor Pontian,” kata beliau.

Program ini bakal dijayakan dengan 128 buah bas yang disediakan untuk myBAS Johor Bahru. Kesemua bas itu turut dilengkapi dengan kemudahan pembayaran secara tunai dan tanpa tunai.

Manakala purata kekerapan bas pula adalah dari 20 hingga 30 minit ketika waktu puncak manakala 30 hingga 60 minit ketika waktu luar puncak.

“Program ini amat baik kerana ia sudah dilaksanakan di Kangar, Ipoh, Seremban dan Kuala Terengganu untuk bantu (rakyat) dan satu sistem terbaik digunakan serta lebih dinamik untuk perkasakan program perkhidmatan awam darat khususnya bas.

“Antara keunikannya ialah buat kali pertama, kita perkenalkan kenderaan elektrik (EV) untuk Johor Bahru ini, kita ada lapan bas EV khusus untuk kawasan pusat bandar raya. Sebab itu kita lakar sejarah, perkenalkan SBST dan dalam konteks Johor Bahru, kita telah perkenalkan sejenis bas yang memang diterima pakai di seluruh dunia, ia satu trend dunia,” kata Datuk Seri Dr Wee Ka Siong, lapor Harian Metro.

Pada masa sama, Menteri Besar Johor, Datuk Hasni Mohammad berkata negeri itu mempunyai perancangan projek pengangkutan berskala besar termasuk Landasan Berkembar Elektrik Gemas ke Johor Bahru dan Projek Rapid Transit System Link (RTS Link). Bagaimanapun, sistem bas berhenti-henti masih perlu diperkasakan terlebih dahulu.

Tambah beliau lagi, Johor Bahru, Iskandar Puteri dan Pasir Gudang akan digabungkan ke dalam satu sistem pengangkutan yang lebih baik dan terkini, dengan ketepatan masa perkhidmatan dan kawasan liputannya yang semakin meluas.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pada awal tahun lalu, selama tiga bulan Johor membuat ujian rintis bas elektrik buatan tempatan dan luar negara. Baca lebih lanjut melalui pautan di bawah.

Johor Laksanakan Ujian Rintis Bas Elektrik Buatan Tempatan Dan Antarabangsa Selama Tiga Bulan

Sudah 3 Bulan Dipandu Uji, Bas Elektrik Di Johor Berjaya Curi Tumpuan Orang Ramai


Apa Jadi Pada ‘Joint Loan’ Apabila Salah Seorang Peminjam Meninggal Dunia

Salam Baroqah semua.. Sihat tak hari ini?

Bella doakan kita semua masih terus dipinjamkan rezeki kesihatan yang baik insyaAllah.

Ada yang bertanya Bella tentang isu MRTA/MRTT. Bella ada tulis sikit info ini dalam status yang lepas. Hari ini Bella nak tambah sikit lagi.. boleh?

MRTT cover 50%-50% (Suami 250k, Isteri 250k).

Suami meninggal, tinggallah isteri dan rumah impian bersama.

Isteri, boleh walk in ke bank (lebih mudah pergi ke home branch) bawa surat tawaran pinjaman (LO), sijil mati, salinan kad pengenalan.

Kalau dah tak jumpa LO, bawalah death cert arwah suami tu. Tuntut MRTT.

Bilamana salah seorang peminjam meninggal dunia dan ada perlindungan MRTT, bahagian si mati akan diselesaikan oleh MRTT.

Situasi di atas

50% daripada outstanding loan amount tu akan selesai. Jadi outstanding loan akan berbaki lagi separuh. Untuk bayaran bulanan pula, akan kekal RM2500 tetapi boleh minta untuk kurangkan sehingga 50%. Jika bayaran bulanan masih RM2500, bermakna tempoh pinjaman akan berkurang, sebaliknya, jika instalment berkurang tempoh pinjaman masih sama.

Dalam kes yang macam ni, bila bayaran bulanan berkurang, ia TIDAK dikategorikan sebagai ‘restructure’. Kita hanya buat ‘adjustment’ sahaja. Tetapi jika, peminjam yang masih hidup tak sanggup nak buat 50% bayaran bulanan dan mahu kurangkan lagi amaun, yang ini terus dikategorikan sebagai ‘restructure’.

Pendapat persendirian Bella, jika kita buat joint loan, untuk part insurans, lebih baik buat 50-50 atau pun lebihkan % untuk main contributor. Siapa yang bayar lebih untuk pinjaman tu, maka % nya pun dilebihkan.

Sebab apa? Dia yang main contributor. Memang kalau diikutkan sang suami (lelaki) lebih berisiko untuk mati cepat (maaf bahasa kasar) tapi cerita pasal mati ni, tak kira lelaki atau perempuan. Bila-bila masa boleh Innalillah.

Korang justify sendiri hal ini ok. Tetapi pastikan ambillah insurans. Kesian yang tinggal nanti.

Untuk penulisan lain boleh juga rujuk pada status Bella sebelum ini pasal MRTT:


‘Joker’ Jepun Bakar Kereta Api, Tikam Orang Ramai Hingga 17 Penumpang Tercedera

Pada petang Ahad semalam, seorang lelaki berusia 24 tahun memakai kostum ‘Joker’ telah menyerang penumpang di laluan kereta api Tokyo. Menurut laporan Reuters, insiden itu telah menyebabkan 17 orang awam tercedera ketika para pengunjung parti dalam perjalanan menuju ke pusat bandar untuk perhimpunan Halloween.

Seorang warga emas berusia 60 tahun dijumpai dalam keadaan kritikal selepas ditikam oleh ‘Joker’ tersebut. Salah seorang saksi menyatakan penyerang itu telah menikam 10 orang penumpang secara rambang sebelum menuang cecair dipercayai minyak di sekeliling dalam gerabak sebelum menyalakan api.

Semasa serangan itu berlaku di laluan ekspres Keio menuju ke Shinjuku, stesen kereta api paling sibuk di dunia, dilaporkan lelaki berusia 24 tahun itu turut melemparkan asid hidroklorik.

Someone set a train in fire in Tokyo (Keio line) 😱

Stay safe folks! https://t.co/ak5OEAckGb#京王線　#事件 pic.twitter.com/PBGlTofDwm

— Francisco Presencia (@FPresencia) October 31, 2021

BREAKING NEWSA 24-year-old man dressed in a Joker costume stabbed 10 people on a train in Tokyo before spraying acid on passengers and setting the carriage on fire pic.twitter.com/vQojCTeAHE

— Made in Africa (@papafavour) October 31, 2021

🚨 | NEW: The alleged attacker in Japan, in a “Joker” costume. Sitting and casually smoking after stabbing and spraying hydrochloric acid on passengers on a train in Tokyo, and then setting everything on fire

— News For All (@NewsForAllUK) October 31, 2021

Dalam beberapa video dan gambar yang dimuat naik pada platform Twitter, kelihatan orang ramai bertempiaran lari untuk menyelamatkan diri apabila serangan berlaku dan kereta api mula terbakar.

“Saya ingatkan ia cuma ‘stunt’ untuk Halloween. Kemudian, saya ternampak lelaki memakai pakaian ‘Joker’ berjalan ke arah kami dan ‘melambai-lambai’ pisau panjang yang mempunyai kesan darah,” kata salah seorang saksi yang berada semasa kejadian.

Jabatan Bomba Tokyo berkata 17 penumpang cedera, termasuk tiga parah. Tidak semua daripada mangsa ditikam dan kebanyakan kecederaan tidak serius, tambah pegawai yang bertugas.

Setelah melakukan serangan tersebut, suspek ‘Joker’ itu dirakam sedang duduk sambil menghisap rokok dengan tenang seperti tiada apa-apa yang terjadi. Pihak polis telah menahan suspek serta-merta di tempat kejadian.

Media tempatan melaporkan suspek memberitahu pihak polis dia melakukan perkara tersebut kerana ‘mahu membunuh orang supaya dia boleh dijatuhkan hukuman mati’.

Pada pertengahan bulan Oktober lalu, seorang lelaki telah menyerang orang awam menggunakan busur dan panah sehingga meragut lima nyawa. Baca lebih lanjut melalui pautan di bawah.

Lima Orang Awam Mati Kena Panah Dalam Serangan Rambang Di Norway

Kamagasaki, Bandar Yang ‘Dipadam’ Daripada Peta Jepun


Joker Sah Dikelaskan Sebagai ‘R-Rated’

Nampaknya karya terbaru DC Comics akan datang, Joker telah dikelaskan sebagai ‘R-Rated’ dan bukan untuk tontonan penonton berusia 18 tahun ke bawah.

Pengarahnya, Todd Phillips telah berkongsikan berita berkenaan di media sosial dan antara sebab filem ini dikelaskan R-Rated kerana mengandungi ‘keganasan melampau dan bahasa kurang sopan’.

‘Joker’ is officially rated R, for strong bloody violence, disturbing behavior, language and brief sexual images. #TheJoker #joker pic.twitter.com/xN3MWbD1vr

— Inside the Backlot 🎬 (@InsideBacklot) August 22, 2019

Joker akan mengisahkan kisah hidup Arthur Fleck (Joaquin Pheonix) yang kemudiannya menjadi salah seorang penjahat terhebat DC Comics, Joker. Joker turut menampilkan pelakon hebat yang lain seperti Robert De Niro, Zazie Beetz dan Mark Maro.

Joker akan berada di pawagam pada 4 October 2019. Mungkinkah karya DC Comics akan lebih serious dan lebih ‘dewasa’ selepas ini? Semuanya bergantung kepada kejayaan filem ini.

Pengarah Joker Cadang Lawan MCU Dengan Divisyen ‘DC Black’


5 Perubahan Yang Bakal Tampil Pada LG G6

LG pada hari ini telah memuatnaik sebuah gambar dimana menunjukkan rekabentuk bahagian hadapan smartphone flagship keluaran mereka iaitu LG G6. Smartphone flagship keluaran mereka tahun lepas mungkin antara smartphone yang paling inovatif, namun gagal mendapat perhatian pengguna atas beberapa faktor.

Memandangkan smartphone ini bakal dilancarkan pada bulan hadapan, terdapat beberapa ura-ura yang mengatakan LG G6 bakal sertakan beberapa fungsi ini untuk kembalikan kepercayaan pengguna terhadap jenamanya. Berikut merupakan 5 perkara yang anda boleh jangkakan daripada LG G6.

Sesuai dengan misi mereka untuk menawarkan rekabentuk yang kompak serta skrin yang besar, LG G6 nampaknya bakal tampil dengan rekaan yang hampir-hampir bezelless dimana skrin bakal meliputi bahagian hadapan smartphone ini. LG juga dikatakan lebih berminat untuk sertakan skrin yang lebih besar pada flagship keluaran mereka dengan menyertakan skrin bersaiz 5.7-inci.

Fungsi kalis air yang sebelum ini tampak kurang releven nampaknya sudah menjadi suatu kemestian buat smartphone pada tahun ini. LG juga nampaknya tidak mahu terlepas trend yang sama apabila bakal menyertakan fungsi ini pada LG G6.

Sebelum ini, rancak diperkatakan LG G6 bakal menjadi smartphone pertama dengan penggunaan Snapdragon 835. Melalui sumber terbaru, LG G6 nampaknya telah mengubah pelannya dengan penggunaan Snapdragon 821 dan RAM 6 GB. Dikatakan pembelian besar-besaran processor Snapdragon 835 daripada Samsung antara sebab yang membuatkan LG memilih Snapdragon 821.

Buat anda yang mengikuti LG G5, pastinya anda mengetahui bagaimana syarikat ini ingin tampil dengan sebuah idea yang fresh dan inovatif. Malangnya, idea ini gagal menambat hati pengguna berikutan harga modular yang mahal serta tidak praktikal. LG nampaknya mulai sedar dengan kesilapan yang dilakukan dan bakal beralih kepada smartphone yang lebih sesuai dengan pengguna.

Ketiadaan modular nampaknya memberi kebabasan buat LG untuk menggunakan material kaca di bahagian belakang smartphone mereka pada kali ini. Selain itu, penggunaan material kaca juga tampak lebih rare dan premium berikutan majoriti smartphone ketika ini menggunakan material metal.

Segalanya bakal terjawab di akhir Februari ini apabila LG bakal mengumumkan LG G6 pada acara MWC 2017 di Barcelona. Mampukah flagship keluaran LG ini bersaing bersama Samsung Galaxy S8 dan Huawei P10 yang bakal turut dilancarkan tidak lagi? Semestinya kita akan melihat persaingan yang lebih kompetitif pada tahun ini.


Album Metallica Jadi Hadiah Diplomatik Denmark Kepada Presiden Indonesia

Hadiah diplomatik adalah perkara biasa yang selalunya diberikan ketua negara kepada negara yang mereka lawati. Dalam kunjungan Perdana Menteri Denmark Lars Løkke Rasmussen ke Indonesia baru-baru ini, hadiahnya agak berbeza dengan apa yang kita biasa lihat selama ini.

Mengetahui Presiden Indonesia Joko Widodo a.k.a Jokowi seorang peminat muzik rock tegar, Rasmussen menghadiahkan Jokowi dengan satu set album boxset khas Metallica yang siap ditandatangani oleh pemain drum Metallica, Lars Ulrich. Tiada hadiah yang lebih baik selain satu album metal untuk seorang peminat setia muzik rock.

Indonesia’s president @jokowi seemed eager to dig into his diplomatic gift from Denmark: A #MasterOfPuppets box signed by #heavymetal fans’ all-time favorit drummer @larsulrich @metallica pic.twitter.com/Epcq2paywh

— Lars Løkke Rasmussen (@larsloekke) November 28, 2017

This is way cool… I signed an MOP box set for Danish Prime Minister Lars Løkke Rasmussen to give to Indonesian President Joko Widodo who is well known as a huge fan of rock music and came to see us in Jakarta in ‘13… music really does connect people!!! 🇩🇰🇮🇩 @larsloekke @jokowi #masterofpuppets

A post shared by Lars Ulrich (@larsulrich) on Nov 28, 2017 at 9:56am PST

Salah satu info menarik tentang album Masters Of Puppets ini adalah album ini dirakam di Copenhagen pada tahun 1985 di mana Flemming Rasmussen bertindak sebagai producer untuk album ini. Jadi album Master Of Puppets ini sangat dekat di hati rakyat Denmark.

Satu ketika dahulu, band heavy metal Lamb Of God dilarang membuat persembahan di Malaysia. Ianya tidak berlaku di Indonesia. Jokowi sendiri sebagai peminat Lamb Of God turut turun padang untuk sama-sama menyaksikan konsert Lamb Of God bersama metalhead Indonesia yang lain. Penyanyi Lamb Of God juga agak kagum kerana Jokowi merupakan peminat kumpulan mereka.

Incredibly, ladies & gentlemen, the new President of Indonesia is a metal head AND a lamb of god fan. No, this is not a joke, yes the photos are real, yes he digs Napalm Death, Metallica, Megadeth, & lamb of god amongst others- holy crap! THE WORLD'S FIRST HEAVY METAL PRESIDENT! Joko "Jokowi" Widodo, the governor of Jakarta & former furniture salesman who was born into poverty, has won the election. I do not know much at all about Indonesian politics, so I can't comment of their political situation one way or the other, but from what I can tell, Jokowi seems to be a man of the people. Wow. A metal head president- who would have thought? AMAZING.

A post shared by D. Randall Blythe (@drandallblythe) on Jul 22, 2014 at 8:47am PDT

Itulah dia bagaimana muzik boleh menyatukan setiap negara. Perdana Menteri kita minat Manchester United. Mungkin selepas ini akan ada pemimpin negara yang hadiahkan jersi MU dengan tanda tangan pemain Manchester United kepada Dato’ Sri Najib Razak?


Jokowi Isytihar Darurat Akibat COVID-19, Beratus Pelancong Asing ‘Lari’ Tinggalkan Indonesia

Indonesia telah mengeluarkan perintah darurat hari ini selepas merekodkan 136 kes kematian akibat wabak COVID-19, manakala beratus-ratus pelancong asing mula bertindak keluar dari negara tersebut.

Dalam satu kenyataan media Presiden Indonesia, Joko Widodo tidak mengulas lanjut mengenai perintah darurat tersebut, namun beliau menegaskan bahawa pentingkan penjarakan sosial, lapor Berita Harian.

“Bagi mengatasi kesan COVID-19, kita memilih untuk melakukan penjarakan sosial pada skala besar.

“Kita harus belajar daripada pengalaman negara lain tetapi kita tidak boleh mengikut mereka kerana setiap negara adalah unik,” katanya kepada pemberita.

Indonesia declares state of emergency as virus toll jumps https://t.co/okvjLjyrsv via @rapplerdotcom

— Maria Ressa (@mariaressa) March 31, 2020

Joko Widodo atau lebih dikenali sebagai Jokowi sebelum ini dikritik teruk kerana tidak mengeluarkan perintah berkurung di beberapa bandar besar termasuk Jakarta di mana kes kematian kebanyakkan dilaporkan di sana.

Dalam masa yang sama beratus-ratus warga asing mula keluar dari Indonesia terutamanya Bali melalui penerbangan yang diselenggarakan oleh kerajaan masing-masing, lapor Coconut.

Pejabat Imigresen Ngurah Rai berkata dalam satu kenyataan bahawa lebih daripada 200 orang asing, kebanyakannya terdiri daripada warga Jerman, menaiki penerbangan German Airlines yang berlepas menuju ke Frankfurt.

Embarquement pour le 2ème ✈ Qatar Airways, affrété par la 🇫🇷, départ Denpasar #Bali 🇮🇩, à destination de Paris CDG. + de 400 touristes 🇫🇷 et 🇪🇺 ont décollé pour la 🇫🇷 samedi 28/03 à 20h00 (heure locale).@uni_eropa pic.twitter.com/8fRHeuxbh9

— Olivier Chambard (@ChambardOlivier) March 29, 2020

Manakala lebih dari 400 penumpang terdiri daripada rakyat Perancis menaiki pesawat Qatar Airways untuk pulang ke negara mereka. Austrian Airlines juga dilaporkan membawa lebih daripada 200 penumpang ke Austria.

Putu Surya Dharma, jurucakap dari pejabat serantau Kementerian Hukum dan Hak Asasi Manusia, memberitahu Nusa Bali semalam bahawa antara 1 dan 26 Mac, hampir 254,000 pelancong asing telah meninggalkan pulau tersebut.

Indonesia yang mempunyai kepadatan penduduk lebih 265 juta mengumumkan 1,528 kes positif COVID-19, manakala lebih 81 kes berjaya dipulihkan.

Untuk bacaan lanjut situasi COVID-19 di negara tersebut, klik pautan di bawah.

Kes COVID-19 Di Indonesia Dijangka Cecah Sehingga 700,000 Pada Bulan Hadapan

Tidak Peduli Jangkitan, Keluarga Tetap Bawa Pulang Jenazah Disyaki Positif COVID-19 Di Indonesia

Kematian Kini 32 Kes, Lebih 600,000 Penduduk Indonesia Berisiko Positif COVID-19


Jokowi Sahkan Dua Warga Indonesia Positif Coronavirus

Presiden Indonesia, Joko ‘Jokowi’ Widodo sebentar tadi telah mengesahkan dua kes Coronavirus (COVID-19) yang melibatkan warga Indonesia. Ini menjadikannya dua kes pertama COVID-19 yang melanda negara berkenaan.

Jokowi mendedahkan dua individu berkenaan, berusia 64 tahun dan anak perempuannya yang berusia 31 tahun telah bertemu dengan warga Jepun yang diuji positif di Malaysia pada 27 Februari yang lalu selepas pulang dari Indonesia Februari lalu.

“Selepas kami menerima maklumat (daripada warga Jepun berkenaan), kami membuat carian terperinci dengan siapa warga Jepun ini bertemu semasa di Indonesia. Kami langsung membuat ujian terhadap dua individu yang ditemui lelaki Jepun ini dan sah mereka berdua positif coronavirus,” terang Jokowi.

Wakil Ketua Komisi IX DPR, Melki Laka Lena: Kita harus tetap tenang menghadapi informasi ini karena sejauh yang dicermati bersama, pemerintah kita juga sudah mempersiapkan diri apabila ada pasien yang terkena positif corona virus.https://t.co/ns6OyEyJew pic.twitter.com/ifGfm1Ksna

— CNN Indonesia Daily (@CNNIDdaily) March 2, 2020

Jokowi turut percaya bahawa kerajaan Indonesia sudah bersedia untuk menangani kes COVID-19 yang terjadi di negara berkenaan. “Sebanyak 100 hospital dengan bilik pengasingan khas telah siap sedia untuk sebarang kes COVID-19. Kelengkapan yang ada di semua hospital ini juga mengikuti standard international yang telah ditetapkan,” tambah Jokowi.

Indonesia dengan populasi penduduk melebihi 260 juta sebelum ini tidak langsung merekodkan sebarang kes COVID-19 walaupun ada pelancong yang dijangkiti virus ini selepas pulang bercuti dari Bali.

Seorang wanita Jepun dijangkiti Coronavirus buat kali kedua walaupun sudah sembuh sepenuhnya sebelum ini. Baca tentangnya lagi di sini.

Wanita Jepun Sembuh Sepenuhnya Kembali Dijangkiti Coronavirus Buat Kali Kedua

Juventus Isytihar ‘Darurat’, Tiga Pemain Dijangkiti Wabak Coronavirus

Korea Utara Jatuhkan Hukuman Mati Jika Rakyatnya Dijangkiti Wabak Coronavirus?


Jokowi Salahkan Budaya Membuang Sampah Rakyat Indonesia Penyebab Kepada Banjir

Jakarta telah dilanda banjir teruk pada permulaan tahun baharu 2020 dengan beberapa perkhidmatan awam tergendala dalam masa yang panjang.

Biarpun situasi sekarang menampakkan tanda positif banjir akan surut, tetapi kunci kepada permasalahan ini masih belum dipastikan.

Namun satu permainan menunding jari baru memulakan perlawanan dengan Presiden Republik Indonesia, Joko Widodo dengan lantang menyalahkan budaya membuang sampah merata-rata rakyat Indonesia penyebab kepada masalah banjir.

Jokowi bercakap kepada wartawan bahawa permasalahan utama bukan sahaja pada ecosistem atau ekologi, tetapi sikap membuang sampah bukan pada tempatnya juga adalah yang utama.

Pembanggunan infrastruktur pencegahan banjir telah dikerah kepada semua daerah dan kerajaan pusat mahu ia diberi tumpuan utama.

Tetapi perang menunding jari ini tidak diterima baik oleh Gabenor Anies Baswedan yang lebih cenderung untuk memilih situasi cuaca antara punca permasalahan yang berlaku.

“Di Lapangan Terbang Halim (yang dibanjiri pada 1 Jan), sejauh mana saya tahu tidak ada banyak sampah di sana. Tetapi lapangan terbang itu tidak beroperasi. Adakah terdapat sampah di lapangan terbang? Saya tidak fikir,” kata Anies kepada pemberita semalam, seperti yang dikutip oleh CNN Indonesia.

Walau bagaimanapun, seperti Jokowi, Anies berkata terdapat beberapa sebab banjir di bandar. Beliau berkata tumpuannya kini adalah memberi bantuan kepada rakyat yang terjejas akibat banjir dan bukannya menunding jari.

Jokowi terkenal dengan sikap beliau yang cool, dia juga adalah peminat kepada kumpulan rock Metallica. Klik pautan di bawah untuk membaca.

Jokowi Beli Kembali Album Metallica Yang Dihadiahkan Kepadanya

Lihat Apa Jadi Bila Jokowi, Presiden Indonesia Buat Vlog Travel


Jollibee Rancang Buka 100 Cawangan Restoran Di Malaysia

Restoran makanan segera dari Filipina, Jollibee Foods Corporation baharu sahaja kembali ke pasaran Malaysia dengan pembukaan cawangan pertama di Kota Kinabalu, Sabah Disember lalu. Sebelumnya, Jollibee pernah membuka cawangan di Malaysia pada tahun 1990-an namun terpaksa tutup akibat krisis kewangan 1997.

Berikutan dengan sambutan yang memberansangkan di cawangan Kota Kinabalu, Pengarah Jollibee Tony Tan Caktiong memberitahu pihaknya merancang untuk membuka sebanyak 100 outlet diseluruh Malaysia dalam masa 10 tahun. Tambah beliau kira-kira 50 buah cawangan akan dibuka di Sabah dan Sarawak manakala selebihnya di seluruh Semenanjung Malaysia.

Jollibee celebrated their grand store Inauguration day in KK, Sabah…the largest and fastest growing Asian restaurant company in the world is planning to open over 100 stores in Malaysia in the next 10 years…being famous for their Chickenjoy, Jolly Spaghetti and Yumburger. . 🏠 Jollibee Malaysia 📍Location : Centre Point Sabah Shopping Mall (Ground Floor, Side Entrance), Kota Kinabalu. 🕙 Operating hours: 9am-10pm (Daily) 👩🏻🍳•Serves No Pork• . . . . . . . . #eatnhopsabah #JollibeeMalaysia #JollyDayInKK #1stJollibeeMalaysia #Jollibee #centrepointsabah #kotakinabalu #GrandOpening #kkcity #fastfood #food #foodie #tasty #burger #foodporn #chickenjoy #foodstagram #kotakinabalufood #kkfood #沙巴美食 #沙巴

A post shared by  Eat n Hop Sabah 吃乐在沙巴 (@eatnhopsabah) on Feb 22, 2019 at 3:23am PST

Menurut kenyataan Ketua Pasaran Antarabangsa Jollibee Dennis Flores, perancangan untuk menambah bilangan cawangan di Malaysia juga merupakan salah satu usaha syarikat tersebut untuk dinobatkan sebagai 5 restoran makanan segera terbaik di dunia. Setakat ini Jollibee berada pada tangga ke-11 dalam carta.


Jom Kenali Apa Itu SmartHeart Special Care Formula

Menjaga Si Comel adalah antara momen terbaik untuk anda. Sayangnya kita kepada Si Comel seolah-olah mereka adalah sebahagian daripada keluarga kita.

Adat orang ‘bercinta’, sudah pasti dia mahukan yang terbaik untuk yang tersayang. Begitu juga dengan Si Comel, pemilihan makanan dan diet yang seimbang adalah keutamaan yang diperlukan untuk memberi kehidupan yang sihat kepada Si Comel.

Anda mungkin tercari-cari, apakah makanan yang sesuai untuk Si Comel anda? Jangan risau, SmartHeart kini tampil dengan pelbagai pilihan makanan yang mementingkan kesihatan dan kesejahteraaan tubuh Si Comel anda.

Dengan produk SmartHeart Special Care Formula yang boleh didapati dengan 6 pilihan makanan seperti Mother & Baby, Kitten, Skin & Coat, Hairball Control, Sterilised dan juga Senior Care, anda tak perlu khuatir lagi dengan kesihatan tubuh badan Si Comel anda.

Manakala untuk makanan berperisa pula, SmartHeart hadir dengan enam perisa berbeza daripada Chicken & Tuna, Seafood, Salmon, Tuna & Shrimp, Mackerel dan juga Chicken & Whitefish.

Jom baca lebih lanjut kelebihan yang ada pada setiap produk ini.

SmartHeart Mother & Baby Cat dicipta untuk memenuhi keperluan harian Si Comel yang baru sahaja melahirkan bayi.

Dicipta untuk menguatkan sistem imunisasi bayi Si Comel semasa proses penyusuan selepas Si Comel dilahirkan dan turut mengandungi DHA (minyak ikan) & Choline, Omega-3 (Bioton, Zinc & Omega 3&6), kalsium, Phosphorus & Vitamin D serta dirumus khas dan memastikan Si Comel mendapat nutrisi yang mencukupi semasa tempoh hamil dan penyusuan berlangsung.

Untuk rangkaian Special Care Formula juga, anda boleh mendapatkan SmartHeart Kitten jika Si Comel anda telah memasuki fasa umur kedua bagi anak kucing. Ini adalah untuk memastikan keperluan harian untuk tumbesaran Si Comel supaya keperluan nutrisi lebih terjamin.

Dihasilkan dengan DHA, Choline,Taurine dan banyak lagi daripada ikan, telur dan susu bagi membantu Si Comel memiliki memori, kepekaan, kebijaksanaan dan penglihatan yang tajam.

SmartHeart Skin & Coat Formula ini wajib untuk dimiliki pemilik-pemilik kucing di luar sana. Dihasilkan dengan formulasi yang mengandungi Biotin, Zinc dan Omega 3&6, dry food ini akan membantu mengurangkan masalah keguguran bulu Si Comel selain meransang pertumbuhan bulu yang baru.

Buat pemilik Si Comel yang mahu memastikan kucing-kucing kesayangan anda berada dalam keadaan kesihatan terbaik terutamanya berkaitan pencernaan dan penjagaan bulu, anda pula boleh menggunakan SmartHeart Hairball Control.

Sesuai dengan namanya, formula ini dilengkapi dengan dengan nutrisi yang seimbang serta kandungan serat tambahan yang penting untuk mengawal pergerakan usus dan mempermudah proses pembuangan bola rambut melalui najis Si Comel.

SmartHeart kali ini turut hadir dengan SmartHeart Sterilised Formula buat Si Comel yang baru sahaja melalui proses pemandulan. Untuk pengetahuan anda, sebahagian kucing akan mengalami masalah penurunan kadar hormon, sekaligus menjejaskan metabolisma tubuh mereka.

Jadi untuk mengatasi masalah seperti pertambahan berat badan, formula ini adalah yang terbaik untuk memastikan mereka mendapatkan makanan yang seimbang, rendah kalori dan mengurangkan masalah pencernaan makanan.

Selain daripada pemakanan khusus buat Si Comel dan Si Kecil, SmartHeart kali ini juga tidak melupakan kepada Si Comel anda yang sudah meningkat dewasa dengan menawarkan SmartHeart Senior Care.

Formula ini dihasilkan dengan penuh keprihatinan terhadap Si Comel yang lebih berusia terutamanya dalam berhadapan dengan situasi menopause dan andropause. Mengandungi Glucosamine dan Chondroitins serta protein tambahan untuk memastikan mereka sentiasa kekal aktif.

Selain daripada enam makanan kering SmartHeart yang ditawarkan melalui rangkaian Special Care Formula, SmartHeart juga turut menawarkan enam pilihan makanan berperisa buat Si Comel anda.

Dilengkapi dengan DHA & Choline, Bioton, Zinc, Omega 3&6,  kalsium, Phosphorus & Vitamin D untuk membantu pertumbuhan Si Comel secara menyeluruh, rangkaian makanan berperisa ini membantu menajamkan penglihatan, mempercepatkan tumbesaran serta memperkuatkan lagi memori dan kepekaan Si Comel terhadap keadaan sekeliling.

Antara perisa yang ditawarkan ialah;
1. SmartHeart Chicken & Tuna
2. SmartHeart Seafood
3. SmartHeart Salmon
4.  SmartHeart Tuna & Shrimp
5.  SmartHeart Mackerel
6. SmartHeart Chicken & Whitefish

Untuk mengetahui lebih lanjut mengenai pelbagai produk makanan kering SmartHeart yang penuh berkhasiat ini, anda boleh melayari laman sesawang rasmi mereka di sini. Tidak lupa juga anda boleh melakukan pembelian secara dalam talian melalui pautan yang dibekalkan ini.


Jom Kongsi Rezeki Di Bulan Mulia Ini Dengan Hanya Imbas Kod ‘SedeQR’

ZULHIJJAH adalah bulan terakhir dalam kalendar Hijriah dan merupakan bulan di mana umat Islam berkemampuan dari segi kewangan dan fizikal wajib menyempurnakan rukun Islam kelima iaitu menunaikan haji.

Jika Ramadan dikenali dengan kelebihan sepuluh malam terakhir, Zulhijjah pula terkenal dengan keistimewaannya pada 10 hari pertama.

Pada 10 hari pertama Zulhijjah, ganjaran pahala yang diberikan adalah lebih besar daripada pahala berjihad.

Oleh itu, antara amalan sunnah yang dianjurkan pada 10 hari pertama dan sepanjang bulan Zulhijjah adalah bersedekah.

Sabda Rasulullah SAW, “Tidak akan berkurang harta dengan sedekah. Dan seorang hamba yang pemaaf pasti akan Allah tambahkan kemuliaan baginya.” (Hadith Sahih Riwayat Muslim)

Bersempena dengan bulan Zulhijjah dan juga menyambut kedatangan Awal Muharram, AIA PUBLIC Takaful Bhd. (AIA PUBLIC Takaful) telah melancarkan kempen ‘Nikmat Disyukuri, Rezeki Dikongsi’.

Kempen ini merupakan sebuah inisiatif komuniti dengan kerjasama Yayasan Food Bank Malaysia (YFBM) yang bertujuan menyalurkan sokongan dan bantuan kepada golongan yang memerlukan terutamanya masyarakat B40.

Sebagai syarikat pengendali takaful yang komited terhadap kesejahteraan komuniti, AIA PUBLIC Takaful ingin menyediakan sebuah platform bagi menggalakkan rakyat Malaysia untuk sama-sama berkongsi rezeki dan menghulurkan bantuan dengan semudah imbasan kod QR.

Dengan adanya kemudahan imbasan kod QR sebagai alternatif transaksi pembayaran, orang ramai kini boleh melaksanakan amal jariah dengan bersedekah dan menderma dengan lebih mudah dan pantas.

Orang ramai yang ingin menyertai kempen ini boleh menyalurkan sumbangan derma terus kepada YFBM melalui kaedah DuitNow QR dengan mengimbas kod SedeQR menggunakan pengimbas QR aplikasi bank mereka atau melalui BillPlz dan memasukkan jumlah amaun yang ingin didermakan.

Dana yang terkumpul akan disalurkan dalam bentuk bekalan makanan asas kepada komuniti setempat yang kurang bernasib baik di seluruh negara.

Mereka yang menyalurkan sumbangan derma melalui kod QR DuitNow juga boleh menuntut pengecualian cukai daripada pihak YBFM dengan memuat naik bukti transaksi semasa membuat permohonan. Sumbangan melalui BillPlz pula, anda akan dibawa terus ke Borang Permohonan Resit Pengecualian Cukai.

Jadi tunggu apa lagi? Jom SedeQR sekarang demi kebaikan bersama! Kempen berakhir 31 Julai 2022.

Untuk maklumat lanjut tentang kempen ‘Nikmat Disyukuri, Rezeki Dikongsi’, layari laman web Food Bank Malaysia atau ikuti saluran media sosial Facebook dan Instagram, AIA PUBLIC Takaful untuk dapatkan info terkini.


Jom Makan Durian Secara Percuma Di ‘Pesta Musang King’ 13 Dan 20 Julai Ini

Musim durian kini kembali lagi. Jualan durian boleh didapati di mana-mana sahaja anda berada. Bau durian yang menyengat pasti akan membuatkan anda terliur. Sedap sungguh.

Nak makan durian sedap dan lagi best ianya secara PERCUMA? Berita baik buat semua peminat durian, Matrix Concepts akan menganjurkan Pesta Musang King buat pertama kali di Ara Sendayan pada 13 Julai 2019 dan Residensi SIGC pada 20 Julai 2019!

Marilah ke Pesta Musang King untuk menikmati durian Musang King. Selain durian Musang King, Matrix Concepts turut menyediakan buah-buahan tempatan yang lain secara percuma seperti manggis, rambutan, buah naga, pisang dan air kelapa.

Masih belum puas selepas menikmati pelbagai buah-buahan? Aiskrim durian yang sejuk manis turut disediakan di Pesta Musang King ini. Selain itu, pelbagai aktiviti untuk seisi keluarga seperti persembahan magik, Inflatable Castle, Balloon Sculpture, Sand Art, seni lukisan muka dan banyak lagi turut boleh didapati di sini. Semestinya hari minggu anda dan sekeluarga dapat diluangkan bersama pada hari tersebut.

Pesta Musang King
Masa: 11.00 am-3.00 pm (*Sementara stok masih ada)
Lokasi: Ara Sendayan (13 Julai 2019) & Residensi SIGC (20 Julai 2019)
Sebarang pertanyaan boleh dibuat di talian 1800 88 2688

Semua makanan adalah PERCUMA (Sementara stok masih ada)! Jadi tunggu apa lagi? Bawa bersama keluarga anda ke Pesta Musang King yang dianjurkan oleh Matrix Concepts di Ara Sendayan pada 13 Julai 2019 dan Residensi SIGC pada 20 Julai 2019. Jumpa anda di sana!


Jom Menabung Dengan Simpan SSPN & Sertai Aktiviti Serta Program Menarik Sempena BMS 2021 Untuk Menangi Hadiah Hebat!

Sebagai ibu bapa, merancang untuk masa depan anak-anak dari awal adalah sangat penting agar masa depan anak-anak tersayang terjamin. Tapi, bukan mudah untuk merealisasikan semua ini tanpa simpanan yang kukuh.

Jangan risau! Bermula 1 Oktober sehingga 31 Oktober 2021 ini, PTPTN memberi peluang kepada ibu bapa untuk menjadi superhero anak-anak anda dengan Bulan Menabung Simpan SSPN (BMS) 2021. Ia berlangsung serta diselaraskan mengikut norma baharu.

Program Bulan Menabung Simpan SSPN 2021 ini diadakan secara tahunan semenjak tahun 2018 sebagai salah satu program promosi dalam usaha menjadikan Simpan SSPN sebagai pilihan utama masyarakat untuk membuat penabungan di samping memberi pendedahan dan memupuk amalan menabung di kalangan anak-anak.

BMS 2021 merupakan program signature PTPTN di mana ia menjadi program khusus yang diadakan oleh PTPTN sempena menyambut Hari Tabungan Sedunia yang disambut pada 31 Oktober setiap tahun. Paling best, ada pelbagai aktiviti dan program menarik yang anda boleh sertai. Nak tau apa, jom tengok!

Dengan Bertemakan Galaksi, BMS 2021 kali ini membawa kelainan dengan adanya pelbagai program dan aktiviti untuk anda join.

Program ini akan berlangsung secara live dengan penampilan istimewa artis, panel jemputan dan influencer yang dibawakan khas untuk memeriahkan lagi BMS 2021 yang turut berkongsi maklumat perancangan kewangan melalui penabungan.

Paling best, kalau anda buka akaun Simpan SSPN ini, anda boleh mengambil bahagian dalam pelbagai pertandingan sepanjang BMS 2021 dan berpeluang untuk memenangi hadiah wang tunai yang lumayan. Antara pertandingan yang anda dan anak-anak boleh sertai adalah:

Pertandingan ini terbahagi kepada dua (2) kategori:

i. Kategori 1: Peserta berumur 6-8 tahun

ii. Kategori 2: Peserta berumur 9 -12 tahun

i. Kategori 1: Peserta berumur 8 -12 tahun

ii. Kategori 2: Peserta berumur 13 -15 tahun

i. Kategori 1: Peserta berumur 5-7 tahun

ii. Kategori 2: Peserta berumur 8 -10 tahun

iii. Kategori 3: Peserta berumur 11 -12 tahun

i. Kategori 1 : Peserta berumur 6 – 8 tahun

ii. Kategori 2 : Peserta berumur 9 – 12 tahun

Macam mana? Memang banyak betul aktiviti dan hadiah menarik menanti anda dan anak-anak kan? Jadi, tunggu apa lagi tu? Jom la ramai-ramai sertai program dan pertandingan yang telah dianjurkan oleh BMS 2021 ini.

Untuk maklumat lanjut mengenai Simpan SSPN dan BMS 2021 anda boleh layari laman web mereka di sini.

Sementara itu, kami kongsikan tips untuk para graduan mengurus kewangan pada pautan di bawah ini.

5 Tip Urus Kewangan Buat Graduan Yang Baru Mula Bekerja

Lelaki Ini Dedah Cara Jimat Dan Mudah Langsaikan Hutang PTPTN Dengan Aplikasi Boost

Ini Apa Yang Peminjam PTPTN Perlu Tahu Supaya Rekod CCRIS Bersih Dan Tidak Dihalang Ke Luar Negara


Jom Tukar Pinggan Mangkuk Baharu Raya Ini, Diskaun 80% Untuk Koleksi Luminarc

Sedar tidak sedar berapa hari lagi mahu raya kan? bila raya ini, semuanya kena tukar baru. Langsir baru, sarung kusyen baru, siapa yang ada duit lebih itu, tukarlah sofa baru sekali.

Tapi ada satu benda yang selalu orang jarang nak tukar bila raya. Apa bendanya? Pinggan mangkuk. Asyik guna yang sama tiap-tiap tahun pun bosan jugak kan. Tahun ini, jom guna Luminarc. Dengar cerita, ada promosi hebat!

Sesekali balik raya itu, apa kata hadiahkan mak anda koleksi Luminarc ini. Mesti beliau suka dan tidak sabar mahu guna untuk hidang lauk-pauk pada tetamu raya nanti! Memang cantik-cantik weh koleksi Luminarc ni. Tidak percaya? Tengok ini.

Kami sudah jatuh hati dengan set-set pinggan mangkuk daripada Luminarc ini. Ada set Luminarc Everyday Soup Plate, Luminarc Bucolique 1L Jug & Salto, Luminarc Everyday Dinner Plate, Luminarc Pot Swing dan Luminarc Diwali Noodle Bowl.

Koleksi Luminarc ini memang lengkap tahu dengan pinggan, mangkuk, cawan, jug dan juga balang kuih raya! Rugi kalau anda tidak mendapatkan kesemua set ini! Anda mahu koleksi Luminarc ini pada harga murah yang tidak masuk akal?

Sempena Hari Raya yang bakal tiba tidak lama sahaja lagi ini, Tesco bermurah hati mahu bagi anda diskaun sehingga 80% untuk koleksi Luminarc ini apabila anda menebus mata Clubcard anda. Wow..dapat murah banyak tahu!

Promosi ini hanya sah untuk ahli eksklusif Tesco Clubcards saja tahu? Anda bukan ahli Clubcard? Hah, jom daftar sekarang di sini: https://clubcardregister.tesco.com.my
Kalau senang  faham, jom tengok video ni!

Bagi ahli Clubcard, sekiranya anda ada masalah untuk log masuk ke aplikasi Tesco Collectibles, jom ikut langkah ini:

Space, sengkang dan aksara khas tidak dibenarkan. Contohnya:

Nombor telefon yang betul: 60123456789
Nombor telefon yang salah: +60123456789 atau 6012-345-6789 atau 012-234-56789

Pilihan 1 : Kemas kini dengan cepat dan mudah menggunakan akaun My Clubcard. Log masuk melalui laman web (https://r.tesco.com.my/) atau melalui aplikasi mudah alih Tesco Clubcard. Klik ‘personal details’ dan kemas kini nombor telefon anda mengikut format yang betul.

Pilihan 2: Dapatkan talian bantuan di talian 1300-13-1313 dari 9 pagi hingga 11 malam dan pastikan nombor Clubcard anda tersedia untuk memudahkan proses kemas kini. Mohon maaf sekiranya anda menunggu untuk jangka masa yang lama sebelum dilayan oleh pegawai perhubungan pelanggan kami.

Senangkan? Hanya e-kumpul serta e-tebus dan koleksi Luminarc ini akan jadi milik anda pada harga yang sangat berbaloi!

Apa tunggu lagi, jom dapatkan koleksi Luminarc ini untuk Hari Raya yang bakal menjelang ini. Barulah meriah dan lengkap raya anda nanti, selengkap koleksi Luminarc ini.
Untuk maklumat lanjut, layari laman web Tesco Collectibles dan muat turun aplikasi ini sekarang!


5 Pesanan Berharga Buat Graduan Yang Ingin Mula Berniaga

Nota Editor: Perkongsian ini telah dikongsikan di Facebook Mu’az Al Thaarique. Kami kongsikan semula di sini dengan izin dari penulis. Semoga ia dapat dijadikan panduan terutama para graduan yang ingin memulakan perniagaan.

Ada sahabat-sahabat mengadu tentang kepayahan dan ketidak-tentuan berniaga. Katanya indah khabar dari rupa.

Kalau American Redneck cakap “Hell Yeah.”

Pesan saya semalam pada kawan yang mengadu bahawa saya sendiri telah memperJUDIkan pelbagai peluang selepas graduate untuk sesuatu yang belum tentu ketika itu sebelum merasai sedikit kemanisan berniaga, antaranya:

Ya, pernah dalam akaun tinggal RM200 sahaja dan terpaksa gadaikan barang-barang yang ada.

Pernah setiap hari bangun 3 petang sebab buntu business tak jadi-jadi. Dan pernah ada ketika tiada 1 pon cerita di wayang yang tak tengok.

Buatlah apa-apa pun, tak semestinya berniaga. Tapi yang penting kita PASSIONATE.

BACA: 9 Bisnes Yang Meningkat Naik Ketika Kegawatan Ekonomi

BACA juga: 5 Petua Bisnes Oleh Remaja Yang Berjaya Menjana RM375,000 Bagi Membayar Yuran Pengajiannya

LIKE dan FOLLOW Vocket di Facebook serta Instagram


Jordan Sedia Bantu Israel Bekalkan Elektrik Di Penempatan Haram

Israel, Jordan dan Emiriah Arab Bersatu (UAE) dijangka menandatangani perjanjian kerjasama di Dubai. Perjanjian kerjasama ini akan membantu Israel mendapatkan tenaga elektrik dari Loji Tenaga Suria (PLTS) yang terletak di padang pasir Di Jordan. Perjanjian ini juga adalah sebagai pertukaran, di mana Israel akan membekalkan air yang dirawat kepada Jordan.

Memetik laporan Middle East Monitor, perjanjian itu merupakan projek kerjasama serantau terbesar yang pernah dicapai antara Israel dan negara Arab. Perjanjian itu akan ditandatangani dengan kehadiran seorang pegawai kanan AS, dibuat selepas beberapa bulan rundingan secara rahsia antara ketiga-tiga negara.

Pakar Palestin Dr Saleh Al Naami berkata perjanjian itu akan menjadikan padang pasir Jordan sebagai pangkalan sokongan untuk penempatan haram Israel, “Jordan mempunyai padang pasir di selatan dan ini akan digunakan untuk loji tenaga solar yang besar untuk menjana elektrik untuk dieksport ke penempatan Israel di Negev dan Tebing Barat,” kata Al-Naami.

Al-Naami menegaskan bahawa rancangan ini membuktikan bahawa Jordan sebenarnya mahu berkhidmat untuk kepentingan Israel. Hubungan mesra Jordan dan UAE dengan Israel sememangnya mengundang banyak kritikan terutama dari negara-negara yang menyokong perjuangan Palestin.

Pada pertengahan tahun ini, Israel telah melancarkan perang ke atas Palestin yang menyaksikan bukan sahaja beratus nyawa melayang, malah kerugian harta benda dan kehilangan tempat tinggal. Dalam konflik 11 hari tersebut, serangan Israel terhadap Gaza telah menghancurkan sebanyak 17,000 rumah dan kawasan perniagaan. 53 sekolah, 6 hospital, 4 masjid turut menerima nasib yang sama akibat daripada tindakan kejam Israel.

Ini sebab kenapa negara Islam mengiktiraf kedaulatan Israel. Klik pautan di bawah untuk membaca.

Ini Sebab Kenapa Negara-Negara Islam Mengiktiraf Kedaulatan Israel

Dalam Diam Israel Sebenarnya Ada Hati Pada Malaysia, Pasang Niat Mahu Jalin Hubungan

Ini Sebabnya Warga Israel Terlalu ‘Ghairah’ Mahu Melawat Malaysia Meskipun Diharamkan


Jorge Lorenzo Kongsi Gambar Bersama Dayana Roza Di Bali

Legenda MotoGP, Jorge Lorenzo pertengahan November lalu telah mengumumkan persaraan beliau daripada pentas MotoGP dan mahu berehat terlebih dahulu sebelum menceburi bidang baharu di masa akan datang.

Menerusi perkongsian Instagram beliau, Lorenzo kini sedang bercuti di Bali dan menariknya, gambar beliau sedang bercuti di Bali turut ditemani pelakon dari Malaysia, Dayana Roza.

Was nice to see you here in Bali @dayanaroza!! 🤙

A post shared by  Jorge Lorenzo (@jorgelorenzo99) on Dec 2, 2019 at 12:15am PST

Namun ini bukanlah pertemuan pertama antara Lorenzo dan Dayana. Mereka nampaknya sudah lama mengenali antara satu sama yang lain. Sebelum ini, ketika Lorenzo mengumumkan persaraan daripada kejohanan MotoGP, Dayana turut memuat naik ucapan maju jaya buat Lorenzo.

“I’m not a great rider, i’m a champion” – #jl99 🏆 . Thank you jorge! I wish you all the best in your new stage of life & happy retirement ☹🙏💙 #thankyoujorge #legend

A post shared by  Dayana Roza (@dayanaroza) on Nov 14, 2019 at 8:31am PST

Tiada siapa menyangka Lorenzo mempunyai hubungan ‘rapat’ dengan artis dari Malaysia. Dayana satu ketika dahulu pernah muncul dalam filem Minah Moto dan Mat Moto Otai arahan pengarah tersohor Ahmad Idham.

Andai kata Ahmad Idham menghasilkan sebuah filem permotoran baharu, Dayana dapat tarik Jorge Lorenzo untuk buat kemunculan khas? Segalanya mungkin.

Animasi Ejen Ali: The Movie menggegarkan industri perfileman negara apabila berjaya membuat kutipan RM1.86 juta dalam masa sehari sahaja. Anda boleh baca tentangnya lagi pada artikel di bawah.

Baru Sehari Ditayangkan Di Pawagam, Ejen Ali: The Movie Raih RM1.86 Juta Kutipan

‘Fun’ Dan Penuh Aksi, Ejen Ali: The Movie Animasi Tempatan Terbaik Tahun Ini


Jorge Pereyra Diaz Kembali Semula Ke JDT Untuk Musim 2018

Bekas penjaring terbanyak JDT musim 2016, Jorge Pereyra Diaz akan kembali ke pasukan JDT untuk musim 2018. Sebelum ini Diaz dipinjamkan ke Independiente dan Lanus selepas JDT enggan melayan permintaannya yang terlalu tinggi. Beliau akan bergandingan dengan Luciano Figueroa di barisan hadapan.

Dalam masa yang sama JDT turut mengucapakan selamat tinggal kepada dua ayam tambatan 2017 mereka, Gabriel Guerra dan Gonzalo Cabrera yang tidak akan bersama dengan pasukan itu lagi.


Bagaimana Sebuah Kedai ‘Barber’ Mengubah Hidup Gelandangan Ini Selamanya

Jose Antonio berusia 55 tahun dan sudah hidup sebagai seorang gelandangan lebih 25 tahun. Beliau bekerja sebagai penjaga parkir di bandar Palma De Mallorca, Spain.

Pemilik salon rambut La Salvajeria mengambil inisiatif untuk membuat proses makeover kepada Jose. Dia mahu melihat lelaki yang menjaga parkir keretanya selama ini berubah menjadi seorang lelaki yang baru dan lebih kemas. Jose memasuki salon itu dalam keadaan rambut panjang dan jambang yang tidak terurus.

Video transformasi Jose ini dirakam pada tahun 2015 dan baharu dimuat naik salon La Salvajeria beberapa hari yang lalu sempena ulang tahun salon berkenaan yang ketiga. Video transformasi Jose mendapat perhatian dunia kerana perubahannya rupa parasnya dari homeless to hipster . Memang Jose tampak sangat-sangat berbeza selepas makeover dari pihak La Salvajeria!

Ramai yang tidak perasan perubahan Jose ini. Keesokkan harinya apabila beliau mula bekerja seperti biasa, ramai pelanggannya terkejut dengan perubahan Jose. Seorang pemilik bar berdekatan turut mempelawa Jose untuk datang makan dan minum di bar miliknya untuk mendengar kisah makeover Jose.

Selepas 18 bulan dari tarikh makeover ini, hidup Jose kini lebih terurus dan menurut pemilik La Salvajeria, Salva Garcia, Jose kini menerima bantuan keewangan dari sebuah syarikat yang tidak mahu didedahkan identitinya.

Jose dahulunya bekerja sebagai seorang electrician sebelum beliau kehilangan kerja dan hidup merempat kerana tekanan. Jose kini berambut silver dan orang di bandar berkenaan memanggil beliau George Clooney. Jose sangat bersyukur dengan transformasi rupa parasnya yang membantu beliau kembali yakin untuk meneruskan hidupnya.

Anda boleh lihat video transformasi Jose di bawah. Walaupun anda tidak faham bahasa Sepanyol, tetapi rasanya semua boleh nampak reaksi gembira dan tidak percaya Jose terhadap rupa beliau yang baharu. Kudos kepada La Salvajeria dan semoga perkara murni seperti ini dapat diteruskan di seluruh dunia. Mungkin sudah tiba masa untuk kita membantu gelandangan yang ada di kawasan kita. Lets spread the good vibes!


Josh Brolin Puji Lakonan Serta Mesej Yang Dibawa Dalam Joker

Pelakon Josh Brolin yang membawa watak Thanos dalam Avengers: Endgame baru-baru ini memuat naik gambar di akaun Instagram beliau memuji watak Joker yang dilakonkan oleh Joaquin Pheonix.

To appreciate “Joker” I believe you have to have either gone through something traumatic in your lifetime (and I believe most of us have) or understand somewhere in your psyche what true compassion is (which usually comes from having gone through something traumatic, unfortunately). An example of dangerous compassion would be to, say, make a film made about the fragility of the human psyche, and make it so raw, so brutal, so balletic that by the time you leave the theatre you not only don’t want to hurt anything but you desperately want an answer and a solution to the violence and mental health issues that have spun out of control around us. This film makes you hurt and only in pain do we ever want to change. It’s all in the irony of trauma — a fine line between the resentment of wanting to hurt society back for raping you of a decent life, for not protecting you, and accepting what feels like alien feelings with softening to those others who seem freakish in our era of judgment, and digital damnation. Like kids in Middle School: man, they can just be mean. For no reason. And, sometimes, those awful little clicky kids breed an evil in someone that rages much later, when everyone pretends we are all back to normal, when we all thought it had just manned up and gone away. We have a habit of hating and ostracizing and dividing and sweeping our problems under the rug. Joker, is simply lifting the rug and looking underneath it. Nothing more. Nothing less. It’s there.

A post shared by  Josh Brolin (@joshbrolin) on Oct 5, 2019 at 7:34am PDT

Beliau menyatakan bahawa impak filem tersebut sangat memberi makna ke atas dirinya selepas kebimbangan mengenai ketidakstabilan mental dibangkitkan di dalam filem Joker ini.

Walaupun filem ini mendapat pujian yang baik daripada para pengkritik, ‘hubungan’ di antara ketidakstabilan mental dan keganasan yang ditonjolkan dalam filem ini membuatkan filem ini dilabelkan sebagai sebuah filem yang merbahaya.

Tetapi Brolin mempunyai perspektif tersendiri tentang filem yang diterima baik oleh netizen ini. Beliau turut menjelaskan bahawa untuk ‘menghargai’ Joker, seseorang mesti memahami atau merasakan trauma yang sama dilalui sepanjang hidupnya dan mesti merasakan kasih sayang yang sebenar.

Kepada peminat Joker dan DC Universe, anda juga boleh klik artikel di bawah ini untuk bacaan lanjut.

Joaquin Pheonix Menyinar Dalam Karya Epik Dan ‘Dark’ Joker

Tewaskan Venom, Joker Muncul Filem Dengan Kutipan Tertinggi Untuk Oktober

Jared Leto ‘Dipecat’ Daripada Bawa Watak Joker Untuk Suicide Squad 2


‘Joshua Tree Residence’ Rekaan Menarik Untuk Rumah Kontena Anda

Trend rumah kontena nampaknya masih diminati dan jika anda sedang mencari idea untuk buat rumah menggunakan kontena, anda mungkin boleh ambil inspirasi rumah karya James Whitaker ini.

Rumah dengan keluasan 200 meter persegi ini mempunyai ruang yang luas kerana James menggabungkan beberapa unit kontena untuk bahagian ruang tamu. Selain ruang tamu, rumah ini juga mempunyai dapur dan 3 bilik tidur. Placement kontena yang unik juga membuatkan rumah ini nampak seperti ‘bunga’ yang berada di tengah padang pasir.

Rekaan rumah ini adalah karya James beberapa tahun dahulu. Cuma dalam tahun ini, salah seorang client James ingin berbincang dengan lebih lanjut tentang rekaan rumah ini. Beliau mahu merealisasikan rekaan rumah ini di Los Angeles, California.

Joshua Tree Residence ini akan mula dibina bermula tahun hadapan. Apabila ianya siap nanti, rumah ini akan dikuasakan dengan kuasa solar dimana panel solar akan dipasang di bahagian atas rumah ini. Berdasarkan rekaan James ini, anda memerlukan lebih kurang 10 kontena barulah dapat rumah kontena yang lebih luas dan selesa.


JPA Tubuh Pasukan Khas Kaji Waktu Kerja Empat Hari Seminggu

Ketua Pengarah Perkhidmatan Awam Datuk Seri Mohd Shafiq Abdullah berkata Jabatan Perkhidmatan Awam (JPA) mengambil maklum tuntutan daripada beberapa pihak yang inginkan kerajaan melihat pelaksaan waktu kerja empat hari dalam seminggu.

Justeru, satu pasukan khas yang akan mengkaji pelaksanaan waktu bekerja empat hari dalam seminggu telah pun ditubuhkan oleh JPA bagi melihat sektor mana serta jumlah waktu minimum dan maksimum bekerja selaras dengan Akta Pekerja 1955 sebelum sebarang keputusan diambi.

Tambah beliau lagi, untuk menjalankan satu sistem kerja yang baharu, kerajaan perlu perhalusi pelbagai faktor kerana bidang pekerjaan yang ada sekarang ini sudah pelbagai selain jumlah hari bekerja dan masa rehat yang perlu diteliti.

“Dahulu beberapa negara di Eropah juga pernah melaksanakan cuti empat hari seminggu ini tetapi mengikut bidang kerja yang tertentu sahaja,” katanya kepada Harian Metro sambil menegaskan kajian itu tidak akan mengambil masa yang lama.

Isu terbabit mula menjadi perhatian masyarakat apabila pada awal bulan ini 70 syarikat membabitkan 3,000 pekerja di United Kingdom melaksanakan sistem bekerja empat hari seminggu namun masih menerima gaji penuh untuk sebulan.

Orang Malaysia terlebih kerja, mana perginya keseimbangan kerja dan masa sendiri? Rujuk pautan di bawah untuk membaca.

Orang Malaysia Terlebih Kerja, Mana Perginya Keseimbangan Kerja Dan Masa Sendiri?

Berhenti Kerja Untuk Mengembara Bawa Saya Lakukan Penggambaran ‘Haramain Backpackers’ Ke Tanah Suci


JPJ Tawarkan Diskaun Sebanyak 70% Untuk Pembayaran Saman Kompaun

Bersempena dengan ulang tahun Jalan Pengangkutan Jalan (JPJ) yang ke-72, nampaknya badan ini telah menawarkan diskaun pembayaran besar-besaran buat pengguna jalan raya.

Berdasarkan pengumuman yang dibuat oleh Timbalan Kementerian Pengangkutan, Datuk Ab Aziz Kaprawi, JPJ berbesar hati untuk menawarkan pembayaran saman kompaun dengan diskaun sebanyak 70%. Dalam pada itu, difahamkan diskaun ini disertakan tidak ditawarkan buat saman melibatkan (Awas).

Selain itu, Datuk Ab Aziz Kaprawi turut mengumumkan nombor plet terbaru yang dikeluarkan buat Wilayah Persekutuan Putrajaya iaitu plet ‘FB’ yang sudah boleh ditempah dan bakal berakhir pada 16 April ini.

Mungkin sudah tiba masanya untuk anda melangsaikan ‘hutang’ anda bersama JPJ memandangkan JPJ kini menawarkan diskaun sehingga 70% untuk kesemua saman kompaun. Tawaran terhad ini berlangsung sehingga akhir bulan ini sahaja.


JPJ Akan Tambah 100 Kiosk Layan Diri Menjelang Akhir 2022, Sasar RM4.12 Bilion Kutipan Hasil

Pada November tahun lalu, Menteri Pengangkutan, Datuk Seri Dr. Wee Ka Siong telah membuat lawatan mengejut ke Jabatan Pengangkutan Jalan (JPJ) Johor di Taman Daya Johor Bahru untuk melihat serta mendapatkan maklum balas secara terus daripada orang ramai tentang perkhidmatan yang disediakan oleh jabatan tersebut.

Beliau sendiri mendapati perkhidmatan semasa lawatan itu kurang efektif dan efisien sehingga menyusahkan orang ramai dan menyifatkan bahawa sistem perkhidmatan kaunter JPJ yang sedia ada (pada waktu itu) terlalu kuno (lebih daripada 10 tahun).

Baru-baru ini Kementerian Pengangkutan mengumumkan akan menambah 100 kiosk baharu di semua cawangan JPJ di seluruh negara menjelang akhir tahun ini. Datuk Seri Dr. Wee Ka Siong berkata kiosk-kiosk tersebut akan diletakkan di lokasi strategik seperti pejabat kerajaan di beberapa kementerian dan stesen LRT dan MRT di sekitar Lembah Klang.

Tambah beliau lagi, Kementerian Pengangkutan telah menyediakan 20 unit van JPJ yang telah diubah suai menjadi ‘pejabat bergerak’ untuk urus niaga di tempat terbuka yang membolehkan orang ramai melakukan pelbagai urusan dengan mudah seperti memperbaharui dan mencetak cukai jalan, mencetak salinan sijil pemilikan kenderaan serta pembayaran saman.

“Dengan kemudahan dan bajet tambahan ini, saya yakin dan percaya hasrat jabatan untuk mencapai kutipan hasil sebanyak RM4.12 bilion bagi tahun 2022 dapat dicapai,” ujar Datuk Seri Dr. Wee Ka Siong, lapor Bernama.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Klik pautan di bawah untuk lihat bagaimana Menteri Pengangkutan turun padang untuk melihat sendiri perkhidmatan JPJ kepada orang ramai.

Turun Padang Tanpa Pengetahuan, Menteri Luah Rasa Kecewa Dengan ‘Sistem Kuno’ JPJ

JPJ Raih Pendapatan RM4.1 Bilion Dengan Sistem JPJeBid Sebagai Penyumbang Terbesar


JPJ Bakal Menggunakan Laman Sosial Untuk Mengenakan Saman Jalan Raya

Masalah pengguna jalan raya yang tidak bertanggungjawab menggunakan lorong kecemasan secara sewenang-wenangnya telah mengundang masalah kepada beberapa pihak.

Terbaru, sebuah ambulan gagal untuk tiba di tempat kecemasan berikutan sikap segelintir pengguna jalan raya yang menggunakan lorong kecemasan menyebabkan mangsa keadaan tidak diselamatkan.

Insiden tersebut turut menjadi viral di laman sosial seterusnya membuatkan netizen lebih peka dengan masalah pengguna jalan raya yang tidak bertanggungjawab ini. Terkini 91 pemandu dikenakan notis dan diarah melaporkan diri ke pejabat JPJ bagi membantu siasatan insiden ambulans dihalang laluan oleh kenderaan yang memandu di lorong kecemasan.

Kesemua penerima notis diberikan 14 hari untuk mematuhi arahan yang diberikan. Jika didapati bersalah mereka boleh dikenakan kompaun RM 300 tanpa sebarang diskaun.

Penguatkuasaan terbaru daripada JPJ ini secara tidak langsung membuatkan kesemua rakyat Malaysia menjadi ‘mata’ buat JPJ untuk merakam kesalahan jalan raya yang mereka temui setiap hari.


5 Pesanan Saya Buat Bakal Doktor Baru Yang Akan Mula Sertai ‘Housemanship’

Baru-baru ni, wall di Facebook saya penuh dengan news feed tentang junior-junior medical student yang alhamdulillah telah pun graduate.

Sama ada anda daripada luar negara mahupun universiti tempatan, swasta mahu pun awam, tahniah saya ucapkan. Anda berjaya menambah 2 huruf di depan nama anda, DR.

Graduan daripada universiti pada saya adalah ibarat baru keluar dari kuali panas dan masuk ke dalam api.

Jadi di sini saya ingin berkongsi sedikit sebanyak apakah anda perlu buat sekarang, now that you have successfully finished medical school?

Sila jangan relax. Ramai antara kita kononnya owh, di universiti sangat stress, sangat sibuk, walhal tak lah sesetress mana pun kan? Well, you still have time for computer games, time to go out and having dinner at night, time to sleep, time to pee and drink.

Please don’t do that, terutama ni nak raya, semua sibuk buat persediaan nak raya. Namun persediaan lebih penting adalah persediaan untuk memasuki alam pekerjaan

Sila khatamkan CPG anda, buka acadmed.org.my. Sila aim satu minggu satu CPG, that’s all.

Bukan hanya baca, hadam dan hafal sekali terutama yang graduate dari universiti luar negara sebab protokol rawatan di negara kita sedikit berbeza.

Baca: Bekas Doktor Berkongsi Bagaimana Beliau Menjaga Solat Sewaktu Bertugas Di Unit Kecemasan

AMI, Hypertension, Diabetes Mellitus, Stroke etc, sila hafal. Sila HAFAL! Jadi bila anda kerja nanti, hari pertama specialist anda tanya, anda dah boleh impress mereka, dan kurang risiko untuk di aim kerana tak competent.

Dua, jangan buang atau bagi kat junior buku anda, kecuali buku tersebut dah outdated.

Sila bayangkan diri anda ibarat anda masih di medical school, cuma masa belajarnya bergantung kepada anda. Lihat semula practical and clinical skills satu per satu.

Tengok balik prosedur, macam mana nak buat CVL, macam mana nak baca CVP, macam mana nak set line kat leher, macam mana nak buat stab PD and so on.

Tiga, hafal, hafal dan hafal ACLS guideline. Patient collapse dan anda seorang di wad nanti, anda boleh tenang menyelesaikan masalah. Dan bukannya sibuk mencapai telefon menelefon MO.

Sila resuscitate patient, intubate bila ada peluang. Dan sambil tu arahkan dengan sopan staff nurse atau siapa-siapa yang berdekatan untuk telefon MO anda.

Jangan anda yang telefon MO, dan pesakit menderita tanpa anda di situ. Hadam mana nak kena defib, mana nak kena CPR, tengok balik video intubation.

Nanti dah habis posting medical, or worst dah habis houseman, satu kali pun tak pernah intubate.

Empat, adjust waktu tidur anda. Saya night owl, tak suka bangun pagi. Adjust, tidur pukul 10-12 malam dan bangun seawal 5 – 5.30 pagi.

So that anda dah optimize untuk bekerja. Dan tak adalah sibuk nak menguap je pagi-pagi buta lagi.

Lima, beli kasut yang sesuai. Stetoskop anda kalau dah daif sangat sampai ada selotep, getah ikat air bagai, beli yang baru.

Kalau ada modal lebih, beli portable pulse oximetry. Tak ada lah patient SOB, korang sibuk nak panggil staff nurse nak tolak Dynamap sebesar gajah tu.

Alah, korang dah grad ni, mesti banyak dapat duit kan dari mak ayah, sedara mara, duit raya lagi, apa kata gunakannya untuk pesakit anda.

Jadi jangan kata lah macam tak ada life je. No, this is your life. Ini tanggungjawab.

Anda jahil, ignorance, anda berdosa. Pesakit jadi makin morbid kerana anda. So, hope this will help. Oh another thing, jangan dengar cakap orang kata posting ni sibuklah, menakutkan lah, no such thing. Pergi tengok dulu then baru judge.

Haa, padan muka. Siapa suruh nak jadi doktor sangat.

Baca lagi: #MedTweetMy: Startup Geng Doktor Guna Laman Sosial Atasi Kekeliruan Masyarakat


JPJ Buka Bidaan Untuk Nombor Pendaftaran Kenderaan ‘Malaysia’

Sempena menyambut bulan Kemerdekaan yang akan tiba tidak lama lagi, Jabatan Pengangkutan Jalan Malaysia (JPJ) akan memperkenalkan nombor plat pendaftaran ‘Malaysia’.

Nombor yang dibuka untuk bidaan adalah dari 1 hingga 9999 dan menurut netizen, nombor yang mungkin ‘hangat’ untuk dibida adalah nombor 1 (merujuk kepada 1Malaysia) dan nombor 2020 (merujuk kepada Wawasan 2020).

JPJ buka bidaan nombor pendaftaraan kenderaan Malaysia 1 hingga 9999 sempena sambutan Hari Kemerdekaan bermula 2 Julai hingga 16 Julai – @anthonyloke pic.twitter.com/3SjnwwMhdm

Buat anda yang mahu membida nombor pendaftaran edisi Malaysia ini boleh berbuat demikian bermula 2 Julai hingga 16 Julai depan.


JPJ Bukit Katil Bakal Melelong Kereta Serendah RM450 Pada 15 Ogos Ini

Lelongan kereta oleh Jabatan Pengangkutan Jalan (JPJ) kembali lagi. Pada kali ini harga yang ditawarkan jauh lebih rendah serta seleksi kereta sedia untuk dilelong juga bertambah. Lelongan yang berlangsung di JPJ Bukit Katil, Melaka ini bakal memperlihatkan sebanyak 87 kenderaan bakal dilelong untuk kepada pemilik yang baru.

Menurut Berita Harian, kesemua kereta ini telah dirampas oleh JPJ Melaka yang terdiri daripada 84 kereta, dua van serta sebuah lori bakal mula dilelong bermula jam 9.30 pagi dimana acara ini bakal berlangsung sepanjang hari.

Antara model yang menjadi rebutan serta tumpuan orang ramai sudah pastinya Mini Cooper keluaran tahun 2005 dimana orang ramai mampu membida dengan harga permulaan serendah RM4,500 manakala Proton Saga keluaran 1998 menjadi model dengan harga lelongan terendah bernilai RM450.

Selain itu, terdapat juga beberapa model lain seperti Subaru Impreza, Honda Stream, Honda Jazz dan Toyota Wish sedia untuk dilelong. Difahamkan berdasarkan jumlah kesemua kenderaan yang dilelong, 79 model ini terdiri daripada kereta klon manakala enam model lagi gagal untuk didaftar.

Untuk pengetahuan, kesemua kenderaan ini bakal ditayangkan kepada umum pada 8 dan 9 Ogos ini bermula jam 9 pagi sehingga 4 petang. Mereka yang berminat berpeluang mendapatkan dokumen lelongan sebelum 13 Ogos.

Sekiranya anda senang mencari sebuah kenderaan dan ingin mencuba nasib dalam acara lelongan, mungkin ini acara yang boleh anda turut serta untuk mendapatkan kenderaan dengan harga berbaloi.


JPJ Cari Penyelesaian Atasi Masalah Basikal Lajak

Kebelakangan ini isu basikal lajak sering menjadi buah mulut masyarakat dan netizen. Kegiatan itu kini dilihat menjadi satu masalah kerana mendatangkan bahaya kepada penunggangnya dan pengguna jalan raya yang lain sememangnya haram berada di atas jalan raya.

Terbaru, Jabatan Pengangkutan Jalan (JPJ) sedang mencari pendekatan baharu bagi menangani isu basikal lajak yang semakin berleluasa di negara ini.

Menurut Ketua Pengarah JPJ, Datuk Seri Shaharuddin Khalid berkata pihaknya secara dasarnya mempunyai dasar peruntukan Kaedah-Kaedah Lalulintas 1959 yang mana memberikan kuasa kepadanya untuk menilai isu ini sebelum sebarang tindakan di ambil.

Beliau turut berkata bahawa dalam peraturan JPJ, setiap basikal yang berada di atas jalan raya hendaklah dikayuh secara beriringan, bersopan dan tidak melulu.

“Oleh itu, basikal yang dikayuh di atas jalan raya tanpa secara beriringan boleh dikenakan tindakan undang-undang,” katanya dalam sidang akhbar selepas mengetuai operasi bersepadu JPJ Kuala Lumpur di Jalan Bangsar, di sini, awal pagi ini.

Selain itu, spesifikasi yang ditetapkan JPJ ke atas sesebuah basikal mestilah bersifat secara menyeluruh atau sempurna iaitu perlu mempunyai brek, loceng, lampu, rantai serta tayar yang bersesuaian.

Terdahulu, kegiatan basikal lajak ini telah menyebabkan 8 kanak-kanak maut dirempuh sebuah kereta. Isu ini telah menimbulkan kerisauan pelbagai pihak termasuklah penguatkuasa, ibu bapa dan pengguna jalan raya yang lain. Diharapkan isu ini dapat ditangani dengan segera.

Terdahulu, tular video lumba basikal lajak di jalanan membuatkan netizen bengang dan mahu kegiatan tersebut diharamkan di atas jalan raya. Klik pautan di bawah untuk bacaan lanjut.

Tular Video Lumba Di Jalanan, Netizen Mahu Basikal Lajak Diharamkan Atas Jalan Raya

Ibu Bapa 8 Mangsa Tragedi Langgar Terkilan Dengan Keputusan Mahkamah